ΑΠΟΦΑΣΕΙΣ
Αριθμ. 82775
Καθορισμός πλαισίου εφαρμογής της Παρέμβασης Π3-70-1.6 - «Ενισχύσεις για την ανάληψη πρό-
σθετων γεωργο-περιβαλλοντικών υποχρεώσεων από τους μελισσοκόμους για την προστασία
των μελισσοσμηνών και την ενίσχυση της βιοποικιλότητας», του άρθρου 70 «Περιβαλλοντι-
κές, κλιματικές και άλλες δεσμεύσεις διαχείρισης»
του Κανονισμού (ΕΕ) 2021/2115 του Στρατηγικού
Σχεδίου Κοινής Αγροτικής Πολιτικής (ΣΣ ΚΑΠ) της
περιόδου 2023-2027.
Ο ΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
Α. Τις εθνικές διατάξεις:
1. Του ν. 4914/2022 «Διαχείριση, έλεγχος και εφαρμογή
αναπτυξιακών παρεμβάσεων για την Προγραμματική
Περίοδο 2021-2027, σύσταση Ανώνυμης Εταιρείας ”Εθνικό Μητρώο Νεοφυών Επιχειρήσεων Α.Ε.” και άλλες διατά-
ξεις» (Α’ 61) και ιδίως την παρ. 32 του άρθρου 63 αυτού,
2. των άρθρων 13 έως 29 του ν. 2637/1998 «Σύσταση
Οργανισμού Πιστοποίησης Λογαριασμών, Οργανισμού
Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων, Οργανισμού Πιστοποίησης
και Επίβλεψης Γεωργικών Προϊόντων, Γενικών Διευθύνσεων και θέσεων προσωπικού στο Υπουργείο Γεωργίας
και “Εταιρείας Αξιοποίησης Αγροτικής Γης” Α.Ε. και άλλες
διατάξεις» (Α’ 200),
3. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
A’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
4. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
5. του π.δ. 97/2017 «Οργανισμός Υπουργείου Αγροτικής Ανάπτυξης και Τροφίμων» (Α’ 138),
6. του π.δ. 32/2024 «Διορισμός Υπουργών και Υφυπουργών» (Α’ 91),
7. του π.δ. 40/2021 «Μεταφορά υπηρεσιών και αρμοδιοτήτων μεταξύ Υπουργείων και Γενικών Γραμματειών,
σύσταση και μετονομασία Γενικών Γραμματειών» (Α’ 100),
8. της υπ’ αρ. 2618/13.10.2022 κοινής υπουργικής
απόφασης «Διάρθρωση και αρμοδιότητες των Ειδικών
Υπηρεσιών του Στρατηγικού Σχεδίου Κοινής Αγροτικής
Πολιτικής (ΣΣ ΚΑΠ) 2023-2027» (Β’ 5375),
9. της υπ’ αρ. 282966/09.07.2007 κοινής απόφασης των
Υπουργών Οικονομίας και Οικονομικών και Αγροτικής Ανάπτυξης και Τροφίμων «Έγκριση του Κανονισμού διαδικα-
σίας πληρωμών του Ν.Π.Ι.Δ. με την επωνυμία Ο.Π.Ε.Κ.Ε.Π.Ε
των ενισχύσεων που βαρύνουν τον ΕΛΕΓΕΠ» (Β’ 1205),
10. της περ.  α) της παρ.  2 του άρθρου 62 του
ν. 4235/2014 «Διοικητικά μέτρα, διαδικασίες και κυρώσεις στην εφαρμογή της ενωσιακής και εθνικής νομο-
θεσίας στους τομείς των τροφίμων, των ζωοτροφών και
της υγείας και προστασίας των ζώων και άλλες διατάξεις
αρμοδιότητας του Υπουργείου Αγροτικής Ανάπτυξης
και Τροφίμων» (Α’ 32), όπως η παρ. 2 τροποποιήθηκε
με την παρ. 2 του άρθρου 46 του ν. 4384/2016 «Αγροτικοί Συνεταιρισμοί, μορφές συλλογικής οργάνωσης του
αγροτικού χώρου και άλλες διατάξεις» (Α’ 78),
11. της υπ’ αρ. 519/135068/2023 υπουργικής απόφασης «Καθορισμός οριζοντίων θεμάτων για την εφαρμογή
των παρεμβάσεων άμεσων ενισχύσεων, σύμφωνα με
τις διατάξεις του Καν. (ΕΕ) 2021/2115 και το Στρατηγικό
Σχέδιο της Ελλάδας για την ΚΑΠ 2023-2027» (Β’ 3071),
12. της υπ’ αρ. 1040/28-3-2023 υπουργικής απόφασης
«Σύστημα διαχείρισης και ελέγχου «ΣΔΕ» Αμέσων Ενισχύσεων ΣΣ ΚΑΠ» (Β’ 2179), όπως τροποποιήθηκε με τις
υπ’ αρ. 1571/11-05-2023 (Β’ 3222) και 2250/25-07-2023
(Β’ 4717) όμοιες αποφάσεις,
13. της υπ’ αρ. 2985/397197/30.12.2022 υπουργικής
απόφασης «Καθορισμός εθνικού καταλόγου μέτρων
σύμφωνα με την παρ. 4 του άρθρου 41 του Κανονισμού (ΕΕ) 2018/848 του Ευρωπαϊκού Κοινοβουλίου και
Συμβουλίου της 30ής Μαΐου 2018 (L 150 και διόρθωση L 270/2018, L 305/2019, L 007/2021, L 204/2021 και
L 318/2021) και το άρθρο 8 του εκτελεστικού Κανονισμού (ΕΕ) 2021/279 της Επιτροπής της 22ας Φεβρουα-
ρίου 2021 (L 62)» (Β’ 279),
14. της υπ’ αρ. 2543/103240/03.10.2017 υπουργικής
απόφασης «Καθορισμός των αναγκαίων συμπληρωΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1765
10.04.2025 18:12:45
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
ματικών μέτρων για την εφαρμογή των διατάξεων
του Κανονισμού (ΕΚ) αριθ. 834/2007 του Συμβουλίου
(EE L 189 της 20.7.2007, σ. 1) και των Κανονισμών
889/2008 (EE L 250 της 18.9.2008, σ. 1) και 1235/2008
(EE L 334 της 12.12.2008, σ.25) της Επιτροπής, σχετικά
με τον βιολογικό τρόπο παραγωγής, την επισήμανση
και τον έλεγχο των βιολογικών προϊόντων φυτικής, ζωικής παραγωγής και υδατοκαλλιέργειας, καθώς και τους
όρους εισαγωγής βιολογικών προϊόντων από τρίτες
χώρες» (Β’ 3529),
15. Της υπ’ αρ. 140/106513/16-04-2021 απόφασης
της Υφυπουργού Αγροτικής Ανάπτυξης και Τροφίμων
«Εθνικό Ηλεκτρονικό Μελισσοκομικό Μητρώο» (Β’ 1560).
Β. Τις ενωσιακές διατάξεις:
1. Τον Κανονισμό (ΕΕ) 2021/2115 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021 σχετικά με τη θέσπιση κανόνων για τη στήριξη των
στρατηγικών σχεδίων που πρέπει να καταρτίζονται από
τα κράτη μέλη στο πλαίσιο της κοινής Αγροτικής πολιτικής (στρατηγικά σχέδια για την ΚΑΠ) και να χρηματοδο-
τούνται από το Ευρωπαϊκό Γεωργικό Ταμείο Εγγυήσεων
(ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των Κανονισμών (ΕΕ)
αριθ. 1305/2013 και (ΕΕ) αριθ. 1307/2013 (L 435).
2. Τον Κανονισμό (ΕΕ) 2021/2116 του Ευρωπαϊκού
Κοινοβουλίου και του Συμβουλίου της 2ας Δεκεμβρίου 2021 σχετικά με τη χρηματοδότηση, τη διαχείριση
και την παρακολούθηση της κοινής Αγροτικής πολιτικής και την κατάργηση του Καν. (ΕΕ) αριθ. 1306/2013
(L 435/187).
3. Τον εκτελεστικό Κανονισμό (ΕΕ) 2022/1173 του Ευρωπαϊκού Κοινοβουλίου και του Συμβουλίου της 31ης
Μαΐου 2021 για τη θέσπιση κανόνων εφαρμογής του
Κανονισμού (ΕΕ) 2021/2116 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο
σύστημα διαχείρισης και ελέγχου στην κοινή γεωργική
πολιτική (L 183/23).
4. Τον εκτελεστικό Κανονισμό (ΕΕ) 2021/2290 της Επιτροπής της 21ης Δεκεμβρίου 2021 σχετικά με τη θέσπι-
ση κανόνων για τις μεθόδους υπολογισμού των κοινών
δεικτών εκροών και αποτελεσμάτων που καθορίζονται
στο παράρτημα I του Κανονισμού (ΕΕ) 2021/2115 του
Ευρωπαϊκού Κοινοβουλίου και του Συμβουλίου σχετικά
με τη θέσπιση κανόνων για τη στήριξη των στρατηγικών
σχεδίων που πρέπει να καταρτίζονται από τα κράτη μέλη
στο πλαίσιο της κοινής Αγροτικής πολιτικής (στρατηγικά σχέδια για την ΚΑΠ) και να χρηματοδοτούνται από
το Ευρωπαϊκό Γεωργικό Ταμείο Εγγυήσεων (ΕΓΤΕ) και
το Ευρωπαϊκό Γεωργικό Ταμείο Αγροτικής Ανάπτυξης
(ΕΓΤΑΑ) και την κατάργηση των Κανονισμών (ΕΕ) αριθ.
1305/2013 και (ΕΕ) αριθ. 1307/2013.
5. Τον εκτελεστικό Κανονισμό (ΕΕ) 2022/1475 της Επιτροπής της 6ης Σεπτεμβρίου 2022 για τον καθορισμό
λεπτομερών κανόνων εφαρμογής του Κανονισμού (ΕΕ)
2021/2115 του Ευρωπαϊκού Κοινοβουλίου και του Συμβουλίου όσον αφορά την αξιολόγηση των στρατηγικών
σχεδίων για την ΚΑΠ και την παροχή πληροφοριών για
σκοπούς παρακολούθησης και αξιολόγησης.
6. Τον κατ’ εξουσιοδότηση Κανονισμό (ΕΕ) 2023/370
της Επιτροπής της 13ης Δεκεμβρίου 2022 για τη συμπλήρωση του Κανονισμού (ΕΕ) 2021/2115 του Ευρωπαϊκού
Κοινοβουλίου και του Συμβουλίου όσον αφορά τις διαδικασίες, τις προθεσμίες υποβολής από τα κράτη μέλη
των αιτημάτων για τροποποίηση των στρατηγικών σχεδίων για την ΚΑΠ και τις περαιτέρω περιπτώσεις για τις
οποίες δεν ισχύει ο μέγιστος αριθμός τροποποιήσεων
των στρατηγικών σχεδίων για την ΚΑΠ.
7. Τον εκτελεστικό Κανονισμό (ΕΕ) 2023/130 της Επιτροπής της 18ης Ιανουαρίου 2023 σχετικά με τη θέσπιση
κανόνων εφαρμογής του Κανονισμού (ΕΕ) 2021/2115
του Ευρωπαϊκού Κοινοβουλίου και του Συμβουλίου για
την παρουσίαση του περιεχομένου της ετήσιας έκθεσης
επιδόσεων.
8. Τον Κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου της 30ής Μαΐου 2018 για
τη βιολογική παραγωγή και την επισήμανση των βιολογικών προϊόντων και για την κατάργηση του Κανονισμού
(ΕΚ) 834/2007 του Συμβουλίου (L 150)
9. Τον εκτελεστικό Κανονισμό (ΕΕ) 2021/279 της Επιτροπής της 22ας Φεβρουαρίου 2021 για τη θέσπιση
λεπτομερών κανόνων εφαρμογής του Κανονισμού (ΕΕ)
2018/848 του Ευρωπαϊκού Κοινοβουλίου και του Συμβουλίου σχετικά με τους ελέγχους και άλλα μέτρα για την
εξασφάλιση της ιχνηλασιμότητας και της συμμόρφωσης
στη βιολογική παραγωγή και την επισήμανση βιολογικών προϊόντων (L 62)
10. Την εκτελεστική απόφαση (ΕΕ) 2022/8270 της
Επιτροπής, της 21ης Νοεμβρίου 2022, σχετικά με την
έγκριση του στρατηγικού σχεδίου της Ελλάδας για την
ΚΑΠ 2023-2027 (ΣΣ ΚΑΠ 2023 - 2027), για ενωσιακή στήριξη που χρηματοδοτείται από το Ευρωπαϊκό Γεωργικό
Ταμείο Εγγυήσεων και το Ευρωπαϊκό Γεωργικό Ταμείο
Αγροτικής Ανάπτυξης.
11. Τo υπ’ αρ. 2869/12-11-2024 έγγραφο της ΕΥΔ ΣΣ
ΚΑΠ με το οποίο δίδεται η σύμφωνη γνώμη για την έκδοση της παρούσας.
12. Το υπ’ αρ. 1587/10-01-2025 έγγραφο του ΟΠΕΚΕΠΕ
με το οποίο δίδεται η σύμφωνη γνώμη για την έκδοση
της παρούσας
13. Την υπ’ αρ. 1017/24-03-2023 (ΑΔΑ: 69ΛΘ4653ΠΓΖΡΜ) απόφαση «Ορισμός της Διεύθυνσης Συστημάτων
Ποιότητας και Βιολογικής Γεωργίας του Υπουργείου
Αγροτικής Ανάπτυξης και Τροφίμων ως Ενδιάμεσου
Φορέα (ΕΦ) Παρεμβάσεων του Πυλώνα ΙΙ του ΣΣ ΚΑΠ
και ανάθεση καθηκόντων σε αυτή», όπως τροποποιήθηκε και συμπληρώθηκε με την 1284/20-04-2023 (ΑΔΑ:
ΨΙΡ14653ΠΓ-05Τ)
Γ. Το γεγονός ότι από την παρούσα απόφαση δεν
προκαλείται δημόσια δαπάνη σε βάρος του κρατικού
Προϋπολογισμού.
Δ. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο:
«Επιλογή δικαιούχων της Παρέμβασης Π3-70-1.6 - «Ενισχύσεις για την ανάληψη πρόσθετων γεωργο-περιβαλ-
λοντικών υποχρεώσεων από τους μελισσοκόμους για
την προστασία των μελισσοσμηνών και την ενίσχυση
της βιοποικιλότητας» του άρθρου 70 «Περιβαλλοντικές,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
κλιματικές και άλλες δεσμεύσεις διαχείρισης» του Κανονισμού (ΕΕ) 2021/2115 του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) της περιόδου 2023-2027»,
αποφασίζουμε:
Άρθρο 1
Σκοπός
1. Σκοπός της παρούσας απόφασης είναι η θέσπιση
του θεσμικού πλαισίου για την εφαρμογή, διαχείριση
και παρακολούθηση της Παρέμβασης Π3-70-1.6 - «Ενισχύσεις για την ανάληψη πρόσθετων γεωργο-περιβαλ-
λοντικών υποχρεώσεων από τους μελισσοκόμους για
την προστασία των μελισσοσμηνών και την ενίσχυση
της βιοποικιλότητας» του άρθρου 70 ”Περιβαλλοντικές,
κλιματικές και άλλες δεσμεύσεις διαχείρισης” του Κανονισμού (ΕΕ) 2021/2115 του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) της περιόδου 2023-2027.
2. Η Παρέμβαση της παρ. 1 περιλαμβάνεται στο Στρατηγικό Σχέδιο της κοινής αγροτικής πολιτικής (ΣΣ ΚΑΠ)
της Ελλάδας που ισχύει για την περίοδο από την 1η Ιανουαρίου 2023 έως την 31η Δεκεμβρίου 2027 («περίοδος
του στρατηγικού σχεδίου για την ΚΑΠ») και παρέχεται
ενωσιακή στήριξη που χρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ).
Άρθρο 2
Δράσεις
Οι διατάξεις της παρούσας απόφασης αφορούν στις
ακόλουθες Δράσεις της Παρέμβασης Π3-70-1.6 του ΣΣ
ΚΓΠ του 2023-2027:
Δράση 1 (Π3-70-1.6.1): Ενισχύσεις μετατροπής για την
ανάληψη πρόσθετων γεωργο-περιβαλλοντικών υποχρεώσεων από τους μελισσοκόμους για την προστασία των
μελισσοσμηνών και την ενίσχυση της βιοποικιλότητας.
Δράση 2 (Π3-70-1.6.2): Ενισχύσεις διατήρησης για την
ανάληψη πρόσθετων γεωργο-περιβαλλοντικών υποχρεώσεων από τους μελισσοκόμους για την προστασία των
μελισσοσμηνών και την ενίσχυση της βιοποικιλότητας.
Άρθρο 3
Αρμόδιοι Φορείς
1. Φορέας Διαχείρισης είναι η Ειδική Υπηρεσία Διαχείρισης Στρατηγικού Σχεδίου ΚΑΠ (ΕΥΔ ΣΣ ΚΑΠ).
2. Ενδιάμεσος Φορέας (ΕΦ) της παρέμβασης Π3-70-1.6
είναι η Διεύθυνση Συστημάτων Ποιότητας και Βιολογικής
Γεωργίας της Γενικής Διεύθυνσης Τροφίμων του Υπουργείου Αγροτικής Ανάπτυξης και Τροφίμων.
3. Οργανισμός πληρωμής των οικονομικών ενισχύσεων είναι ο Οργανισμός Πληρωμών και Ελέγχου Κοι-
νοτικών Ενισχύσεων Προσανατολισμού και Εγγυήσεων
(Ο.Π.Ε.Κ.Ε.Π.Ε.).
Άρθρο 4
Εννοιολογικοί προσδιορισμοί
Α. Tου άρθρου 3 της υπ’ αρ. 519/135068/05.05.2023 απόφασης του Υφυπουργού Αγροτικής Ανάπτυξης και Τροφί-
μων «Καθορισμός οριζόντιων θεμάτων για την εφαρμογή
των παρεμβάσεων άμεσων ενισχύσεων, σύμφωνα με τις
διατάξεις του Καν.(ΕΕ)2021/2115 και το Στρατηγικό Σχέδιο
της Ελλάδας για την ΚΓΠ 2023-2027» (Β’ 3071).
Β. Του άρθρου 3 του Κανονισμού (ΕΕ) 2018/848 του
Ευρωπαϊκού Κοινοβουλίου και του Συμβουλίου της 30ής
Μαΐου 2018 για τη βιολογική παραγωγή και την επισήμανση των βιολογικών προϊόντων.
Γ. Των άρθρων 54 έως 59 του ν. 4914/2022 «Διαχείριση, έλεγχος και εφαρμογή αναπτυξιακών παρεμβάσεων
για την Προγραμματική Περίοδο 2021-2027, σύσταση
Ανώνυμης Εταιρείας “Εθνικό Μητρώο Νεοφυών Επιχειρήσεων Α.Ε.” και άλλες διατάξεις» (Α’ 61).
Επιπλέον των ορισμών που δίνονται στα ανωτέρω Α, Β
και Γ του παρόντος άρθρου ισχύουν οι κάτωθι ορισμοί:
1. Εθνικό Ηλεκτρονικό Μελισσοκομικό Μητρώο: Το
μητρώο μελισσοκόμων, σύμφωνα με οριζόμενα στην
υπ’ αρ. 140/106513/16-04-2021 απόφαση της Υφυπουργού Αγροτικής Ανάπτυξης και Τροφίμων «Εθνικό Ηλε-
κτρονικό Μελισσοκομικό Μητρώο» (Β’ 1560).
2. Κυψέλη: Η μονάδα η οποία περιλαμβάνει αποικία
μελισσών του είδους Apis mellifera, που χρησιμοποιείται για την παραγωγή μελιού ή/και άλλων μελισσο-
κομικών προϊόντων ή την παραγωγή αναπαραγωγικού
υλικού των μελισσών ή την παραγωγή παραφυάδων,
είτε συμβάλλει στην επικονίαση αυτοφυούς ή/και καλλιεργούμενης βλάστησης. Η κυψέλη απαρτίζεται από
όλα τα στοιχεία που είναι απαραίτητα για την επιβίωση
της αποικίας, ήτοι βιοτικοί παράγοντες στους οποίους
συμπεριλαμβάνεται βασίλισσα που ωοτοκεί κανονικά,
το σύνολο των ακμαίων μελισσών, των αυγών, των προνυμφών και των νυμφών και τα αβιοτικά μέρη στα οποία
συμπεριλαμβάνεται ο εμβρυοθάλαμος, ο μελιτοθάλαμος, τα πλαίσια κηρηθρών και οι αντίστοιχες κηρήθρες
με το περιεχόμενό τους.
3. Κατεχόμενες Κυψέλες: Οι κυψέλες με πληθυσμό ακμαίων ατόμων που καλύπτει τις επιφάνειες κηρηθρών
τουλάχιστον πέντε (5) πλαισίων, διαθέτουν πλαίσια κηρήθρες με κελιά γεμάτα γύρη, πλαίσια με κελιά με
σφραγισμένο μέλι, υγιή γόνο και κελιά με τροφές, προς
κάλυψη των αναγκών των μελισσών και διατηρούνται
εντός της ελληνικής Επικράτειας, υπό την κατοχή φυσικού ή νομικού προσώπου δημοσίου ή ιδιωτικού δικαίου.
4. Παραφυάδα: Μία μικρή κυψέλη της οποίας ο πληθυσμός των ακμαίων ατόμων καλύπτει τις επιφάνειες
κηρηθρών τουλάχιστον δύο (2) πλαισίων, έχει βασίλισσα
καλής ποιότητας που ωοτοκεί κανονικά, ο παραγόμενος
γόνος καλύπτει τουλάχιστον τη μισή επιφάνεια κάθε ενός
εκ των δύο κηρηθροπλαισίων και μπορεί, με τους κατάλληλους χειρισμούς, να εξελιχθεί σε κανονική κυψέλη.
5. Μελισσοσμήνος: Η κατεχόμενη κυψέλη ή παραφυάδα.
6. Ηλεκτρονική Βάση Δεδομένων μητρώου Οργανισμών Ελέγχου και Πιστοποίησης και επιχειρήσεων (ΗΒΔ):
Το Μητρώο Βιοκαλλιεργητών, σύμφωνα με τα οριζόμενα
στην υπ’ αρ. 2967/378843/30.12.2021 (Β’ 6326) απόφασης του Υπουργού Αγροτικής Ανάπτυξης και Τροφίμων.
7. Οργανισμός Ελέγχου και Πιστοποίησης (ΟΕ και Π):
Εγκεκριμένος από το ΥπΑΑΤ φορέας Ελέγχου και Πιστοποίησης βιολογικής γεωργίας.
8. Ενιαία Αίτηση Ενίσχυσης (ΕΑΕ): Η μοναδική αίτηση
χορήγησης ενίσχυσης που καλείται να υποβάλλει ο μελισσοκόμος κατ’ έτος, προκειμένου να του καταβληθούν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
οι ενισχύσεις στο πλαίσιο του ΣΣ ΚΑΠ 2023-2027. Ο γεωργός υποβάλλει μία μόνο ενιαία αίτηση κατ’ έτος, στην
οποία δηλώνεται η συνολική γεωργική εκμετάλλευση
και, μεταξύ άλλων, περιλαμβάνει την αίτηση πληρωμής
της Παρέμβασης.
9. Αίτηση στήριξης: Η αίτηση που υποβάλλει ο υποψήφιος για την ένταξη στην παρούσα παρέμβαση, η
οποία και εμπίπτει στο πεδίο ισχύος του Ολοκληρωμένου Συστήματος Διαχείρισης και Ελέγχου («Ολοκληρω-
μένο Σύστημα» - ΟΣ) στο πλαίσιο του Κανονισμού (ΕΕ)
2021/2116, όπως αυτό ορίζεται στο σημείο 8.
10. Αίτηση πληρωμής: Η αίτηση που υποβάλλει ο δικαιούχος για την καταβολή της ενίσχυσης από τις εθνικές
αρχές στο πλαίσιο της παρέμβασης και η οποία αποτελεί
τμήμα της Ενιαίας Αίτησης Ενίσχυσης (ΕΑΕ). Σύμφωνα με
το άρθρο 6 του Κανονισμού (ΕΕ) 2022/1173, η αίτηση
πληρωμής, στο πλαίσιο οποιασδήποτε από τις παρεμβάσεις που διέπονται από το Ολοκληρωμένο Σύστημα,
περιλαμβάνει τουλάχιστον τα εξής:
i. τα στοιχεία ταυτότητας του δικαιούχου
ii. λεπτομέρειες της/των παρέμβασης/-εων για την/τις
οποία/-ες υποβλήθηκε αίτηση
iii. κατά περίπτωση, τα δικαιολογητικά που είναι απαραίτητα για τον καθορισμό των όρων επιλεξιμότητας και
άλλων σχετικών απαιτήσεων για την εν λόγω παρέμβαση
11. Ολοκληρωμένο Πληροφοριακό Σύστημα Κοινής
Αγροτικής Πολιτικής (ΟΠΣ ΚΑΠ) 2023-2027: Νοείται το
πληροφοριακό σύστημα στο οποίο καταχωρίζονται
κυρίως δεδομένα που αφορούν στις διαδικασίες και
στα στοιχεία προγραμματισμού, διαχείρισης, ελέγχου
και υλοποίησης της κοινής Αγροτικής Πολιτικής (ΚΑΠ),
σύμφωνα με τα οριζόμενα στα άρθρα 58 και 59 του
ν. 4914/2022.
12. Πληροφοριακό Σύστημα (ΠΣ): Νοείται το επί μέρους πληροφοριακό σύστημα που λειτουργεί σε άμεση
διασύνδεση με το Ολοκληρωμένο Σύστημα και, ενδεχομένως, και με άλλες βάσεις δεδομένων και, μέσω δι-
αλειτουργικότητας (διεπαφής), με το ΟΠΣ ΚΑΠ, για τις
ανάγκες εφαρμογής της δράσης.
13. Πράξη: Νοείται η αίτηση εκ μέρους υποψηφίου που
επιλέχθηκε προς στήριξη στο πλαίσιο της παρέμβασης
και η οποία, μετά την έγκρισή της, συμπεριλαμβάνεται
σε απόφαση ένταξης πράξεων, σύμφωνα με το άρθρο 2,
παρ. 27 του ν. 4914/2022.
14. Δικαιούχος: Ως δικαιούχος στο πλαίσιο της παρούσας νοείται ένα φυσικό ή νομικό πρόσωπο ή ομάδες
αυτών, που ευθύνονται για την έναρξη μόνο ή για την
έναρξη και για την υλοποίηση πράξεων, σύμφωνα με το
άρθρο 3 του Κανονισμού 2021/2115.
15. Παρέμβαση/δράση: Μέσο στήριξης με μια σειρά
από όρους επιλεξιμότητας που ορίζονται στην παρούσα.
16. Έδρα εκμετάλλευσης: Ορίζεται η έδρα όπως αυτή
αποτυπώνεται στην Ενιαία Αίτηση Ενίσχυσης.
17. Νεοεισερχόμενοι: Είναι οι υποψήφιοι που κατέχουν
νεοεντασσόμενα μελισσοσμήνη.
18. Νεοεντασσόμενα μελισσοσμήνη, νοούνται τα μελισσοσμήνη που δεν συμπεριλαμβάνονται στο σύστημα
ελέγχου για τη βιολογική γεωργία σύμφωνα με τον Κανονισμό (ΕΕ) 2018/848 του Ευρωπαϊκού Κοινοβουλίου και
του Συμβουλίου, συνεπώς δε εμπεριέχονται σε σύμβαση
με Φορέα Πιστοποίησης και Ελέγχου από την 1η Ιανουαρίου 2023 μέχρι και την ημερομηνία που θα ορίζεται
από την σχετική πρόσκληση ή την προδημοσίευση της
Παρέμβασης.
Άρθρο 5
Αντικείμενο και πεδίο εφαρμογής
Περιοχές παρέμβασης:
Η παρέμβαση εφαρμόζεται σε ολόκληρη την ελληνική
επικράτεια.
Παραγωγικοί τομείς παρέμβασης:
1. Η Δράση 1 αφορά στη μετατροπή συμβατικών μελισσοσμηνών σε βιολογικά. Τα επιλέξιμα μελισσοσμήνη
αναφέρονται αναλυτικά στο άρθρο 7 της παρούσας.
2. Στη Δράση 2 αφορά στη διατήρηση υφισταμένων
βιολογικών μελισσοσμηνών στη βιολογική μελισσοκομία. Δύνανται να ενταχθούν τα μελισσοσμήνη που ανα-
φέρονται στο άρθρο 7 της παρούσας.
Άρθρο 6
Κριτήρια επιλεξιμότητας δικαιούχων
Α. Δικαιούχοι της Παρέμβασης μπορούν να κριθούν
μελισσοκόμοι φυσικά και νομικά πρόσωπα ή ομάδες
αυτών.
Β. Δεν δύναται να κριθούν δικαιούχοι των ενισχύσεων
της παρούσας απόφασης, έστω κι αν πληρούν τις προϋποθέσεις της παρ. Α του παρόντος άρθρου, οι ακόλουθες
κατηγορίες υποψηφίων:
1. Διάδοχοι πρόωρης συνταξιοδότησης για τους οποίους έχει εκδοθεί απόφαση αποκλεισμού από τη λήψη
οποιασδήποτε ενίσχυσης στον αγροτικό τομέα για δέκα
έτη.
2. Όσοι έχουν αποβληθεί από γεωργοπεριβαλλοντικό
μέτρο ή δράση στη Προγραμματική Περίοδο 2014-2022
ή από παρέμβαση της προγραμματικής περιόδου 20232027, λόγω υποβολής εκ προθέσεως ανακριβών στοιχεί-
ων και δεν έχει παρέλθει χρονικό διάστημα δύο ημερολογιακών ετών από την αποβολή. Επίσης, περιπτώσεις
κατ’ επανάληψη μη συμμορφώσεων από πλευράς δικαιούχου χωρίς αιτιολόγηση θεωρούνται εκ προθέσεως μη
συμμορφώσεις.
Γ. Επιλέξιμοι προς ένταξη στη Δράση 1 της Παρέμβασης Π3-70-1.6 είναι οι νεοεισερχόμενοι του σημείου 20
του άρθρου 4.
Δ. Επιλέξιμοι προς ένταξη στη Δράση 2 της Παρέμβασης Π3-70-6.1 είναι οι κάτοχοι μελισσοσμηνών, που είναι
ενταγμένα στο σύστημα ελέγχου για τη βιολογική γεωργία
σύμφωνα με τον Κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου και τα οποία συ-
μπεριλαμβάνονται σε σύμβαση με Φορέα Πιστοποίησης
και Ελέγχου τουλάχιστον από την 1η Ιανουαρίου 2023
μέχρι και την ημερομηνία που θα ορίζεται από την σχετική πρόσκληση ή την προδημοσίευση της Παρέμβασης.
Άρθρο 7
Κριτήρια ένταξης εκμετάλλευσης
Τα κριτήρια για την ένταξη μιας εκμετάλλευσης στην
Παρέμβαση Π3-70-1.6 διακρίνονται σε:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
α) κριτήρια επιλεξιμότητας, τα οποία πρέπει να συντρέχουν τόσο κατά την υποβολή της αίτησης στήριξης
όσο και καθ’ όλη τη διάρκεια της δέσμευσης, και
β) κριτήρια επιλογής.
Α. Κριτήρια επιλεξιμότητας εκμετάλλευσης
Προκειμένου να ενταχθούν στις δράσεις της Παρέμβασης Π3-70-1.6 τα αιτούμενα προς ένταξη μελισσοσμήνη,
πρέπει, κατά περίπτωση, να πληρούν τα παρακάτω κριτήρια επιλεξιμότητας:
1. Να είναι δηλωμένα στην EAE που ορίζεται στη σχετική πρόσκληση της Παρέμβασης.
2. Να είναι δηλωμένα στο Εθνικό Μελισσοκομικό Μητρώο Οι κατεχόμενες κυψέλες και οι μεταβολές στον
αριθμό τους δηλώνονται στο Μητρώο, σύμφωνα με
τις παρ. 2 και 4 του άρθρου 7 της υπ’ αρ. 140/106513/
16-04-2021 απόφασης της Υφυπουργού Αγροτικής Ανάπτυξης και Τροφίμων ‘’Εθνικό Ηλεκτρονικό Μελισσοκο-
μικό Μητρώο’’ (Β’ 1560), όπως ισχύει.
3. Ειδικά για τη Δράση 2 της Παρέμβασης Π3-70-1.6
να περιλαμβάνονται τουλάχιστον από την 1η Ιανουαρίου
2023 σε ενεργή σύμβαση με ΟΕΠ και συνεπώς:
α) Βρίσκονται σε στάδιο βιολογικής παραγωγής ή
β) Βρίσκονταν σε στάδιο μετατροπής από τη συμβατική στη βιολογική μελισσοκομία τουλάχιστον από την
1η Ιανουαρίου 2023, δεδομένου ότι στη φάση μετατροπής εφαρμόζονται οι διατάξεις του Κανονισμού (ΕΕ)
2018/848 περί βιολογικού τρόπου παραγωγής ή
γ) Βρίσκονταν σε στάδιο υποβιβασμού τουλάχιστον
από την 1η Ιανουαρίου 2023.
4. Η εκμετάλλευση θα πρέπει να περιλαμβάνει 20 και
πάνω μελισσοσμήνη.
5. Αποκλείονται από την ένταξη οι παραγωγοί που
είναι ενταγμένοι στις Δράσεις για τη βιολογική μελισσοκομία του Μέτρου 11.
Β. Κριτήρια επιλογής εκμετάλλευσης
Οι υποψήφιοι, οι εκμεταλλεύσεις των οποίων πληρούν,
τα κριτήρια επιλεξιμότητας της παρ. Α για κάθε δράση και
σε επίπεδο πρόσκλησης, κατατάσσονται βάσει κριτηρίων
επιλογής. Αν ο συνολικός προϋπολογισμός των αιτήσεων
στήριξης στη δράση της αντίστοιχης Πρόσκλησης της
Παρέμβασης Π3-70-1.6 είναι μεγαλύτερος του ποσού που
έχει προκηρυχθεί, ισχύουν οι κάτωθι αρχές κριτηρίων επιλογής και για τις δύο Δράσεις της Παρέμβασης Π3-70-1.6:
- Γεωργοί νεαρής ηλικίας
- Εντασσόμενες κυψέλες, με προτεραιότητα στους
μελισσοκόμους με μικρές και μεσαίες εκμεταλλεύσεις
- Έδρα Εκμετάλλευσης, με προτεραιότητα σε ορεινές,
μειονεκτικές και νησιώτικες περιοχές
- Έδρα εκμετάλλευσης σε περιβαλλοντικά ευαίσθητες
περιοχές
Η ανάλυση των κριτηρίων επιλογής καθώς και η προτεραιοποίηση των κριτηρίων επιλογής σε περίπτωση ισο-
βαθμίας για την κάθε Δράση θα περιγραφεί στη σχετική
πρόσκληση εκδήλωσης ενδιαφέροντος.
Άρθρο 8
Ελάχιστες απαιτήσεις διαχείρισης Δεσμεύσεις δικαιούχων
Α. Οι δεσμεύσεις των δικαιούχων εκκινούν από την
ημερομηνία που αναφέρεται στην πρόσκληση εκδήλωσης ενδιαφέροντος ή στη προδημοσίευση αυτής και
είναι εξαετούς διάρκειας για τη Δράση 1 και πενταετούς
διάρκειας για τη Δράση 2.
Οι δικαιούχοι δεσμεύονται:
1. Να κατέχουν νόμιμα για κάθε έτος και για όλη την
περίοδο δέσμευσης, τα μελισσοσμήνη με τα οποία εντάχθηκαν στην Παρέμβαση.
2. Να διατηρούν τουλάχιστον τον αριθμό μελισσοσμηνών με τα οποία εντάχθηκαν σε κάθε Δράση της
Παρέμβασης, πλην των περιπτώσεων ανωτέρας βίας εξαιρετικών περιστάσεων.
3. Να τηρούν τις απαιτήσεις της βιολογικής γεωργίας,
σύμφωνα με τον Καν. (ΕΕ) 2018/848 του Ευρωπαϊκού Κοινοβουλίου και του Συμβουλίου, και τις εθνικές διατάξεις
που εκδίδονται για την εκτέλεση εφαρμογής αυτών, όπως
έχουν τροποποιηθεί και ισχύουν, με την προϋπόθεση της
τήρησης της λοιπής εθνικής και ενωσιακής νομοθεσίας
για τις αντίστοιχες συμβατικές καλλιέργειες, εκτροφές και
τα προϊόντα τους, καθ’ όλη τη διάρκεια της δέσμευσης.
4. Να υποβάλλουν κατ’ έτος αίτηση πληρωμής, σύμφωνα με τα οριζόμενα στο άρθρο 14 της παρούσας.
5. Nα δέχονται και να διευκολύνουν όλους τους προβλεπόμενους ελέγχους από τα αρμόδια εθνικά και ενω-
σιακά ελεγκτικά όργανα.
6. Να τηρούν φάκελο δικαιούχου καθ’ όλη τη διάρκεια
τήρησης των δεσμεύσεων και για τρία (3) επιπλέον έτη
μετά την ολοκλήρωση των δεσμεύσεων, ο οποίος πρέπει να είναι διαθέσιμος στις ελεγκτικές αρχές σε κάθε
σχετικό αίτημα.
7. Οι δικαιούχοι της Δράσης 1 της Παρέμβασης
Π3.70.1.6 που κατέχουν μελισσοσμήνη, τα οποία δεν
είναι ενταγμένα στο σύστημα ελέγχου της Βιολογικής
γεωργίας τουλάχιστον από την 1η Ιανουαρίου 2023,
υποχρεούνται να συνάψουν και να διατηρούν ενεργή
σύμβαση με ΟΕΠ εντός χρονικού διαστήματος που θα
ορίζεται στην Πρόσκληση Εκδήλωσης Ενδιαφέροντος ή
στην Προδημοσίευση αυτής.
Β. Για τις δεσμεύσεις που έχουν αναληφθεί στο πλαίσιο της παρούσας, προβλέπονται ρήτρες αναθεώρησης
σύμφωνα με την παρ. 7 του άρθρου 70 του Κανονισμού
(ΕΕ) 2021/2115 προκειμένου:
α) Να διασφαλίζεται η προσαρμογή τους ως συνέπεια
τροποποιήσεων των βασικών υποχρεωτικών απαιτήσεων ή υποχρεώσεων που αναφέρονται στην παράγραφο
Α και Β του παρόντος άρθρου, όταν οι δεσμεύσεις πρέπει να επεκταθούν πέραν αυτών ή για τη διασφάλιση
της συμμόρφωσης με το κριτήριο περί χορήγησης των
ενισχύσεων της παρούσας για δεσμεύσεις διαφορετικές
από τις δεσμεύσεις για τις οποίες χορηγούνται ενισχύσεις
δυνάμει του άρθρου 31 του Κανονισμού (ΕΕ) 2021/2115.
Εάν η προσαρμογή αυτή δεν γίνει αποδεκτή από τον δικαιούχο, η δέσμευση παύει να ισχύει χωρίς να απαιτείται
επιστροφή των ενισχύσεων για την περίοδο κατά την
οποία η δέσμευση ήταν σε ισχύ.
β) Για δεσμεύσεις οι οποίες εκτείνονται πέραν της τρέχουσας περιόδου που καλύπτεται από το Στρατηγικό
Σχέδιο για την ΚΑΠ 2023-2027, να καθίσταται δυνατή
η προσαρμογή τους στο νομικό πλαίσιο που ισχύει την
επόμενη περίοδο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
Άρθρο 9
Ύψος ενίσχυσης
Οι ενισχύσεις χορηγούνται ετησίως, ανά κλάσεις
μεγέθους μελισσοσμηνών για να αποζημιώνουν τους
δικαιούχους για το διαφυγόν εισόδημα, τις πρόσθετες
δαπάνες (εργαστηριακές αναλύσεις) και το κόστος συναλλαγής (δαπάνες πιστοποίησης) ως αποτέλεσμα των
δεσμεύσεων που αναλήφθηκαν.
Τα ετήσια ύψη ενίσχυσης και για τις δύο Δράσεις της
Παρέμβασης περιγράφονται στον παρακάτω πίνακα:
Κλάσεις Μελισσοσμηνών
(Κυψέλες)
Κόστος ανά κλάση
στη μετατροπή
και διατήρηση στη
βιολογική μελισσοκομία
(€/έτος)
20 - 110
1.650,00
111 - 200
5.115,00
201 - 300
8.580,00
301 - άνω
10.230,00
Άρθρο 10
Α. Έκδοση της Πρόσκλησης
Εκδήλωσης Ενδιαφέροντος
1. Η Ειδική Υπηρεσία Διαχείρισης του Στρατηγικού Σχεδίου Κοινής Αγροτικής Πολιτικής (ΕΥΔ ΣΣ ΚΑΠ) ενημερώ-
νει την Διεύθυνση Συστημάτων Ποιότητας και Βιολογικής
Γεωργίας, ως Ενδιάμεσο Φορέα (ΕΦ) για την δυνατότητα
έκδοσης πρόσκλησης εκδήλωσης ενδιαφέροντος προς
τους δυνητικούς δικαιούχους, καθορίζοντας το συνολικό
ποσό της δημόσιας δαπάνης.
2. Η Διεύθυνση Συστημάτων Ποιότητας και Βιολογικής
Γεωργίας, ως Ενδιάμεσος Φορέας (ΕΦ) εκδίδει πρόσκληση εκδήλωσης ενδιαφέροντος προς τους δυνητικούς
δικαιούχους.
3. Ο ΕΦ προωθεί προς υπογραφή στον Γενικό Γραμματέα, που προΐσταται του ΕΦ, σχέδιο πρόσκλησης εκδήλω-
σης ενδιαφέροντος, για την υποβολή αιτήσεων στήριξης
από τους υποψηφίους μετά από σύμφωνη γνώμη της
ΕΥΔ ΣΣ ΚΑΠ.
4. Ο ΕΦ στην πρόσκληση εκδήλωσης ενδιαφέροντος
παρέχει στους δυνητικούς δικαιούχους σαφείς και λεπτομερείς πληροφορίες τουλάχιστον σχετικά με:
- τις προκηρυσσόμενες δράσεις της παρέμβασης
- τον τόπο και το χρονικό διάστημα κατά το οποίο μπορούν να υποβάλλονται οι αιτήσεις στήριξης
- το συνολικό ποσό της δημόσιας ενίσχυσης που διατίθεται, τα ποσά και ποσοστά ενίσχυσης και, ενδεχομένως,
το ανώτατο ύψος συνολικού επιλέξιμου κόστους ανά
πράξη
- τις προϋποθέσεις και τους όρους επιλεξιμότητας τους
οποίους πρέπει να πληρούν οι δυνητικοί δικαιούχοι, καθώς και τα κριτήρια επιλογής
- τις επιλέξιμες δαπάνες
- τη διαδικασία υποβολής των αιτήσεων στήριξης
μέσω κατάλληλου πληροφοριακού συστήματος
- τις διαδικασίες για το διοικητικό έλεγχο των αιτήσεων
στήριξης και τις σχετικές χρονικές περιόδους, όπως τύπος αξιολόγησης, κύκλοι αξιολόγησης, στάδια αξιολόγη-
σης, αρμόδια όργανα, τρόπος και προθεσμίες υποβολής
ενδικοφανούς προσφυγής
- τα δικαιώματα και τις υποχρεώσεις των δικαιούχων
μετά την ένταξή τους στην παρέμβαση, ιδίως όσο αφορά
τις υποχρεώσεις:
· τήρηση των δεσμεύσεων που απορρέουν από την
ένταξή τους στο πρόγραμμα,
· τήρηση και παροχή των απαραίτητων στοιχείων,
· εφαρμογή δράσεων ενημέρωσης ή δημοσιότητας,
όπου απαιτείται,
· αποδοχή ελέγχων και επιτόπιων επισκέψεων από όλα
τα εθνικά και κοινοτικά όργανα,
· αποδοχή ότι τα μηνύματα που αποστέλλονται μέσω
ηλεκτρονικού ταχυδρομείου στη διεύθυνση που έχουν
δηλωθεί στην αίτηση στήριξης επέχουν θέση κοινοποίησης και συνεπάγονται την έναρξη όλων των έννομων
συνεπειών και προθεσμιών, καθώς και τις προβλεπόμενες κυρώσεις σε περίπτωση αθέτησης των υποχρεώσεων
εκ μέρους τους
- τα σημεία, τα αντίστοιχα στελέχη και το διαδικτυακό
τόπο για την παροχή σχετικών πληροφοριών,
- τα στοιχεία επικοινωνίας του Υπεύθυνου Προστασίας Δεδομένων, κατά τα οριζόμενα στο άρθρο  37
του Καν. 2016/679 και τα άρθρα 53 παρ. 4, 5 και 7 του
ν. 4914/2022,
- την ενημέρωση των ενδιαφερομένων ότι τα στοιχεία
τους θα δημοσιοποιηθούν σύμφωνα με το άρθρο 98 του
Καν. 2021/2116 και ότι τα στοιχεία ενδέχεται να αποτελέσουν αντικείμενο επεξεργασίας από τις αρχές ελέγ-
χου και διερεύνησης της ένωσης ή της χώρας. Σε κάθε
περίπτωση διασφαλίζεται η τήρηση της νομοθεσίας
περί προστασίας των δεδομένων [Καν. 2016/679 και
Καν. 2018/1725 και τον ν. 4624/2019 (Α’ 137)].
Είναι δυνατόν να προβλέπεται η απευθείας αναζήτηση από την πηγή πληροφόρησης δικαιολογητικών που
απαιτείται να συνυποβάλλονται με την αίτηση στήριξης.
Για τη διευκόλυνση των δυνητικών δικαιούχων, η
πρόσκληση δύναται να συνοδεύεται ή να παραπέμπει
σε αναλυτικό Οδηγό, με λεπτομέρειες σχετικά με τις
προϋποθέσεις και τις διαδικασίες, καθώς και την παροχή διευκρινίσεων για τη συμπλήρωση και υποβολή της
αίτησης στήριξης.
Η πρόσκληση δύναται να τροποποιηθεί, πριν την καταληκτική ημερομηνία υποβολής αιτήσεων στήριξης.
Ειδικά στην περίπτωση που η τροποποίηση αφορά την
παράταση της καταληκτικής ημερομηνίας υποβολής
αιτήσεων στήριξης, δεν απαιτείται η σύμφωνη γνώμη
της ΕΥΔ ΣΣ ΚΑΠ.
Σε κάθε περίπτωση, ο ΕΦ πρέπει να λάβει όλα τα απαραίτητα μέτρα για τη σαφή και ευρεία ενημέρωση των
δυνητικών δικαιούχων για την εν λόγω τροποποίηση.
Β. Δημοσιοποίηση της Πρόσκλησης Εκδήλωσης Ενδιαφέροντος
Ο ΕΦ, μεριμνά για την ευρεία δημοσιοποίηση, μέσω
του τύπου ή/και ηλεκτρονικά, της πρόσκλησης, ούτως
ώστε να εξασφαλίζεται ότι όλοι οι δυνητικοί δικαιούχοι
έλαβαν έγκαιρα γνώση για την ύπαρξη και το περιεχόμενο της πρόσκλησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
H πρόσκληση αναρτάται στο πρόγραμμα «ΔΙΑΥΓΕΙΑ»,
δημοσιεύεται στο δικτυακό τόπο του Υπουργείου Αγροτικής Ανάπτυξης και Τροφίμων www.minagric.gr, της ΕΥΔ
ΣΣ ΚΑΠ www.agrotikianaptixi.gr.
Επιπλέον, διαβιβάζεται:
α) στις αιρετές Περιφέρειες της χώρας,
β) στον ΟΠΕΚΕΠΕ ώστε να αναρτηθεί στην ιστοσελίδα
του.
γ) στο ΓΕΩΤΕΕ,
με την επισήμανση ότι αυτή πρέπει να δημοσιοποιηθεί
με κάθε πρόσφορο μέσο, με στόχο την ευρεία δημοσιοποίησή της.
Σε κάθε περίπτωση, τηρείται αρχείο με τα αποδεικτικά
στοιχεία δημοσιοποίησής.
Το κείμενο που δημοσιεύεται μπορεί να αποτελεί περίληψη της πλήρους πρόσκλησης και να παραπέμπει σε
αναλυτικό πληροφοριακό υλικό, το οποίο τίθεται στη
διάθεση των ενδιαφερομένων σε έντυπη και σε ηλεκτρονική μορφή, είτε από την έδρα των εμπλεκόμενων
φορέων, είτε μέσω του διαδικτύου.
Επίσης, ενδείκνυται η λήψη πρόσθετων μέτρων δημοσιοποίησης, όπως:
- οργάνωση ανοικτών ημερίδων ενημέρωσης,
- οργάνωση Γραφείου Υποστήριξης (Help Desk), ώστε
να παρέχονται κατά ενιαίο και τυποποιημένο τρόπο πληροφορίες προς τους δυνητικούς δικαιούχους.
Γ. Καταχώρηση της Πρόσκλησης Εκδήλωσης Ενδιαφέροντος στο ΟΠΣ ΚΑΠ
Με ευθύνη του ΕΦ, τα στοιχεία της πρόσκλησης καταχωρίζονται στο Ολοκληρωμένο Πληροφοριακό Σύστημα
Κοινής Αγροτικής Πολιτικής (ΟΠΣ ΚΑΠ).
Άρθρο 11
Α. Υποβολή αιτήσεων στήριξης
1. Υποβολή αίτησης στήριξης από τους υποψηφίους:
Προκειμένου οι υποψήφιοι να ενταχθούν σε δράση
της Παρέμβασης, υποβάλλουν ηλεκτρονικά αίτηση στήριξης, μέσω κατάλληλου Πληροφοριακού Συστήματος
(ΠΣ), εντός της προθεσμίας που ορίζεται στην πρόσκληση εκδήλωσης ενδιαφέροντος.
Οι αιτήσεις περιλαμβάνουν, ενδεικτικά τα ακόλουθα:
· στοιχεία του αιτούντος,
· στοιχεία της υφιστάμενης κατάστασης της εκμετάλλευσης ή, της επιχείρησης του δυνητικού δικαιούχου,
όπου απαιτείται,
· περιγραφή της προτεινόμενης πράξης,
· εκτίμηση του προϋπολογισμού της προτεινόμενης
πράξης,
· στοιχεία για τον υπολογισμό των κοινών και ειδικών
δεικτών παρακολούθησης και αξιολόγησης,
· ειδικές πληροφορίες.
Η αίτηση υποβάλλεται από τον ίδιο τον υποψήφιο, ή
από εξουσιοδοτημένο εκπρόσωπό του, μέσω του πληροφοριακού συστήματος (ΠΣ), απευθύνεται στον ΕΦ και
αντιστοιχεί στην περιφερειακή Υπηρεσία του ΟΠΕΚΕΠΕ
στην περιοχή όπου βρίσκεται η έδρα της εκμετάλλευσης,
όπως αυτή έχει δηλωθεί στην πλέον πρόσφατη ΕΑΕ.
Εφόσον η ηλεκτρονική αίτηση στήριξης υποβληθεί
επιτυχώς, λαμβάνει μοναδικό κωδικό και ημερομηνία
οριστικοποίησης, από την οποία τεκμαίρεται το εμπρόθεσμο της υποβολής.
Η ορθή καταχώρηση και υποβολή της αίτησης στη
διαδικτυακή εφαρμογή, η πληρότητα του ηλεκτρονικού
φακέλου και η εμπρόθεσμη οριστικοποίηση της είναι της
αποκλειστικής ευθύνης του αιτούντα.
Με την υποβολή της αίτησης στήριξης, οι αιτούντες
αποδέχονται την περαιτέρω επεξεργασία από τις αρμόδιες υπηρεσίες των προσωπικών δεδομένων τους, συ-
μπεριλαμβανομένων και των ευαίσθητων προσωπικών
δεδομένων. Σε κάθε περίπτωση διασφαλίζεται η τήρηση
της νομοθεσίας περί προστασίας των δεδομένων [Καν.
2016/679 και Καν. 2018/1725 και τον ν. 4624/2019 (Α’ 137)].
Β. Διόρθωση - ανάκληση αιτήσεων στήριξης πριν την
καταληκτική ημερομηνία υποβολής
Οι αιτούντες μπορούν να διορθώνουν την αίτηση
στήριξης ακόμη και μετά την οριστική υποβολή της,
εφόσον δεν έχει παρέλθει η καταληκτική ημερομηνία,
που προβλέπεται στη σχετική πρόσκληση. Για το σκοπό
αυτό ακολουθούν τη διαδικασία που προβλέπεται, κατά
περίπτωση, στο πληροφοριακό σύστημα.
Πέραν των ανωτέρω οι αιτούντες δύναται να ανακαλέσουν την αίτηση στήριξης εν όλω ή εν μέρει μετά
από σχετικό αίτημά τους. Η ανάκληση επαναφέρει τον
αιτούντα στη θέση που βρίσκονταν πριν υποβάλλει τα
εν λόγω έγγραφα, ή τμήματα των εν λόγω εγγράφων
που ανακαλεί.
Άρθρο 12
Διοικητικός έλεγχος αιτήσεων στήριξης
Α. Προσωρινοί Πίνακες
Μετά την υποβολή των αιτήσεων στήριξης, ο ΕΦ, προβαίνει στο διοικητικό έλεγχο του συνόλου των αιτήσεων
στήριξης.
Ως διοικητικός έλεγχος νοείται ο μηχανογραφικός διασταυρωτικός έλεγχος με άλλες βάσεις (π.χ. Μελισ-
σοκομικό Μητρώο, ΟΣ, ΚΕΠΥΟ, ΗΒΔ, κ.λπ.) στο σύνολο
των υποβληθεισών αιτήσεων σύμφωνα με τα κριτήρια
επιλεξιμότητας και επιλογής που έχει ορίσει ο ΕΦ.
Στις περιπτώσεις που απαιτείται από το θεσμικό πλαίσιο, ή σε περίπτωση καταγγελίας, ή υπόνοιας για απάτη,
για την αξιολόγηση της αίτησης πραγματοποιείται και
συμπληρωματικός επιτόπιος έλεγχος.
Ο έλεγχος των αιτήσεων στήριξης περιλαμβάνει κατ’
ελάχιστον τα παρακάτω:
1. Το εμπρόθεσμο της υποβολής,
2. την πληρότητα της αίτησης,
3. την κάλυψη των κριτηρίων επιλεξιμότητας,
4. τη βαθμολόγηση της αίτησης με βάση τα κριτήρια
επιλογής,
5. τον προσδιορισμό του αιτούμενου ποσού ενίσχυσης
για ολόκληρη την περίοδο της δέσμευσης.
Με βάση τα αποτελέσματα της αξιολόγησης, για το σύνολο των αιτήσεων που έχουν υποβληθεί, συντάσσονται
προσωρινοί πίνακες που περιλαμβάνουν τις παραδεκτές
και μη παραδεκτές αιτήσεις στήριξης ανά δράση της
Παρέμβασης. Στις περιπτώσεις που υφίστανται κριτήρια επιλογής, οι παραδεκτές αιτήσεις κατατάσσονται με
φθίνουσα βαθμολογική σειρά.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
Στον πίνακα αυτόν επισημαίνονται:
i. Οι αιτήσεις που επιλέγονται προς στήριξη, των οποίων ο προϋπολογισμός δημόσιας δαπάνης δεν υπερβαί-
νει αθροιστικά τον αντίστοιχο της πρόσκλησης και των
οποίων η βαθμολογία είναι μεγαλύτερη τυχόν ελάχιστου
ορίου που έχει τεθεί στην πρόσκληση,
ii. οι αιτήσεις που δεν επιλέγονται προς στήριξη και οι
λόγοι απόρριψής τους,
iii. τα στοιχεία των αιτήσεων, έτσι όπως διαμορφώθηκαν από το διοικητικό έλεγχο.
Β. Δημοσιοποίηση προσωρινών πινάκων
Με την ολοκλήρωση της διαδικασίας αξιολόγησης
και κατάταξης των αιτήσεων στήριξης, οι προσωρινοί
πίνακες αναρτώνται στο ΠΣ και η ανάρτησή τους ανακοινώνεται στους διαδικτυακούς τόπους του ΥπΑΑΤ www.
minagric.gr, της ΕΥΔ ΣΣ ΚΑΠ www.agrotikianaptixi.gr και
του ΟΠΕΚΕΠΕ www.opekepe.gr.
Παράλληλα, ενημερώνονται οι ενδιαφερόμενοι μέσω
μηνύματος ηλεκτρονικού ταχυδρομείου, στην ηλεκτρονική διεύθυνση που έχουν δηλώσει στην αίτησή τους, για
την ολοκλήρωση της διαδικασίας αξιολόγησης και τους
τρόπους πρόσβασής τους στους πίνακες. Ο κάθε δικαιούχος μέσω της πρόσβασης που έχει στο ΠΣ, δύναται
να λάβει αναλυτική πληροφόρηση για τα αποτελέσματα
της αξιολόγησής του.
Γ. Ενδικοφανείς προσφυγές
Οι υποψήφιοι δύνανται να υποβάλλουν ενδικοφανή
προσφυγή μέσω του ΠΣ κατά των αποτελεσμάτων του
προσωρινού πίνακα παραδεκτών και μη παραδεκτών
αιτήσεων στήριξης, εντός δέκα (10) εργάσιμων ημερών
από την ημερομηνία αποστολής του ηλεκτρονικού μηνύματος της παρ. Β του παρόντος άρθρου. Στην προσφυγή
του, ο υποψήφιος οφείλει να αναφέρει αναλυτικά τους
λόγους υποβολής της προσφυγής καθώς και να επισυνάψει ηλεκτρονικά οποιοδήποτε επιπλέον δικαιολογητικό
προκειμένου να αποδείξει το αληθές των λόγων της.
Οι ενδικοφανείς προσφυγές αξιολογούνται μηχανογραφικά. Η αξιολόγηση τους πρέπει να έχει ολοκληρωθεί
πριν την έκδοση των οριστικών πινάκων και καταχωρίζονται στο ΠΣ από τον ΕΦ.
Για τις προσφυγές που δεν κρίθηκαν βάσιμες, οι προσφεύγοντες ενημερώνονται μέσω των αποτελεσμάτων
του οριστικού πίνακα παραδεκτών και μη παραδεκτών
αιτήσεων στήριξης της παρ. Ε του παρόντος άρθρου.
Δ. Υπερδέσμευση
1.Μετά την αξιολόγηση των προσφυγών, ο ΕΦ προβαίνει, εφόσον απαιτείται, σε υπερδέσμευση του ποσού της
πρόσκλησης με σκοπό:
ι) Την ένταξη στη δράση των μη παραδεκτών αιτήσεων
του προσωρινού πίνακα, οι οποίες μετά την εξέταση της
σχετικής προσφυγής, κρίθηκαν παραδεκτές.
ιι) Την προσαρμογή των στοιχείων των παραδεκτών
αιτήσεων του προσωρινού πίνακα, για τις οποίες οι σχετικές προσφυγές κρίθηκαν βάσιμες.
2. Το ποσό της συνολικής δημόσιας ενίσχυσης (Δ.Δ.)
μετά την υπερδέσμευση, μπορεί να ανέλθει έως το 110%
της συνολικής δημόσιας ενίσχυσης που καθορίζεται
στην πρόσκληση. Στην περίπτωση που το ποσοστό αυτό
δεν επαρκεί για την κάλυψη των ανωτέρω ενεργειών ή
και σε άλλες πλήρως αιτιολογημένες περιπτώσεις, δύναται να αυξηθεί. Η εν λόγω αύξηση του προϋπολογισμού
πέραν του 110% της δημόσιας ενίσχυσης, απαιτεί την
έγκριση της ΕΥΔ ΣΣ ΚΑΠ, κατόπιν υποβολής σχετικού
αιτήματος από τον ΕΦ προς την ΕΥΔ ΣΣ ΚΑΠ, η οποία
εγκρίνει την εν λόγω αύξηση λαμβάνοντας υπόψη το
άρθρο 37, παρ. 7 του ν. 4914/2022. Σε κάθε περίπτωση
εξασφαλίζεται η ένταξη όλων των αιτήσεων που μετά
την εξέταση της σχετικής προσφυγής συγκεντρώνουν
βαθμολογία μεγαλύτερη, ή ίση της τελευταίας πράξης
που επιλέχθηκε προς στήριξη, σύμφωνα με το σημείο
(ι) ανωτέρω.
Ε. Κατάρτιση και δημοσιοποίηση οριστικού πίνακα
1. Μετά την οριστικοποίηση του πίνακα παραδεκτών
και μη παραδεκτών αιτήσεων στήριξης, ο ΟΠΕΚΕΠΕ ενημερώνει μέσω μηνύματος ηλεκτρονικού ταχυδρομείου
την ΕΥΔ ΣΣ ΚΑΠ και τον ΕΦ για την ολοκλήρωση της
διαδικασίας αξιολόγησης.
Για την διασφάλιση της ορθής εκτέλεσης των διαδικασιών ένταξης, ο ΕΦ διενεργεί δειγματοληπτικούς
ελέγχους επί των διαδικασιών διοικητικού ελέγχου των
αιτήσεων στήριξης, της σύνταξης του προσωρινού πίνακα παραδεκτών και μη παραδεκτών αιτήσεων, της αξιο-
λόγησης των προσφυγών και της σύνταξης του οριστικού πίνακα παραδεκτών και μη παραδεκτών αιτήσεων
στήριξης της δράσης, πριν την δημοσιοποίηση αυτού
και την έκδοση απόφασης ένταξης.
2. Για την ενημέρωση των υποψηφίων σχετικά με τη
δημοσιοποίηση των οριστικών πινάκων παραδεκτών
και μη παραδεκτών αιτήσεων στήριξης, ακολουθείται η
διαδικασία που περιγράφεται στην παρ. Β του παρόντος
άρθρου.
3. Το σύνολο των υποβληθεισών αιτήσεων, μαζί με
τα αντίστοιχα αποτελέσματα των διοικητικών ελέγχων,
μεταφέρονται από το ΠΣ στο ΟΠΣ ΚΑΠ.
ΣΤ. Δημοσιοποίηση στοιχείων υποψηφίων οριστικών
πινάκων:
Για τα στοιχεία των υποψηφίων που δημοσιοποιούνται, εφαρμόζεται το άρθρο 98 του Καν. 2021/2116 και
παρέχεται ενημέρωση, ότι αυτά ενδέχεται να αποτελέσουν αντικείμενο επεξεργασίας από τις αρχές ελέγχου
και διερεύνησης της Ευρωπαϊκής Ένωσης, ή της χώρας.
Σε κάθε περίπτωση διασφαλίζεται η τήρηση της νομοθεσίας περί προστασίας των δεδομένων [Καν. 2016/679
και Καν. 2018/1725 και τον ν. 4624/2019 (Α’ 137)].
Άρθρο 13
Διαδικασία Έκδοσης απόφασης Ένταξης
Πράξεων - Ανάκληση - Τροποποίηση
Α. Διαδικασία έκδοσης απόφασης ένταξης πράξεων
Μετά τον διοικητικό έλεγχο των αιτήσεων στήριξης
το σύνολο των υποβληθεισών αιτήσεων, μαζί με τα αντίστοιχα αποτελέσματα των διοικητικών ελέγχων, μετα-
φέρεται από το πληροφοριακό σύστημα, στο ΟΠΣ ΚΑΠ
όπου κάθε αίτηση λαμβάνει μοναδικό κωδικό.
Οι αιτήσεις που επιλέχθηκαν προς στήριξη, συμπεριλαμβάνονται σε μία απόφαση Ένταξης Πράξεων η οποία
εκδίδεται, με ευθύνη του ΕΦ, σύμφωνα με την παρ. 5 του
άρθρου 36 του ν. 4914/2022 και βάσει αυτής κάθε αίτηΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
ση χαρακτηρίζεται ως πράξη σύμφωνα με το άρθρο 2
παρ. 27 του ν. 4914/2022.
Κάθε απόφαση ένταξης περιλαμβάνει κατ’ ελάχιστον
τον κωδικό καταχώρησης και τα βασικά στοιχεία των
αντίστοιχων πράξεων τις υποχρεώσεις/δεσμεύσεις των
δικαιούχων, τη διαδικασία χορήγησης της ενίσχυσης,
ελέγχους και κυρώσεις.
Αναφορικά με το αναλυτικό φυσικό και οικονομικό
αντικείμενο της κάθε πράξης ή τις αναλυτικές δεσμεύσεις
που αναλαμβάνονται από το δικαιούχο κάθε πράξης η
απόφαση παραπέμπει στην αίτηση στήριξης, όπως αυτή
έχει υποβληθεί από το δικαιούχο στο πληροφοριακό σύστημα και διαμορφωθεί κατά το διοικητικό της έλεγχο.
Η απόφαση ένταξης εκδίδεται από τον Γενικό Γραμματέα που προΐσταται του ΕΦ. Η απόφαση αναρτάται
στο πρόγραμμα «ΔΙΑΥΓΕΙΑ», στην ιστοσελίδα του ΥπΑΑΤ
www.minagric.gr, της ΕΥΔ ΣΣ ΚΑΠ www.agrotikianaptixi.
gr και του ΟΠΕΚΕΠΕ www.opekepe.gr και κοινοποιείται
ατομικά μέσω ηλεκτρονικού ταχυδρομείου στο δικαιούχο. Επιπλέον δημοσιοποιείται με ευθύνη του ΕΦ, με
κάθε άλλο πρόσφορο τρόπο. Οι δικαιούχοι θεωρείται
ότι έλαβαν γνώση, με μόνη τη δημοσιοποίηση της απόφασης ένταξης πράξεων.
Για τις πράξεις που χρηματοδοτούνται από το Πρόγραμμα Δημοσίων Επενδύσεων (ΠΔΕ), η απόφαση Έντα-
ξης αποτελεί την πρόταση εγγραφής τους. Η οριστική
εγγραφή της πράξης στο ΠΔΕ γίνεται σύμφωνα με τις
εκάστοτε ισχύουσες διατάξεις.
Ο ΕΦ, καταχωρίζει στο ΟΠΣ ΚΑΠ την απόφαση Ένταξης
με τα στοιχεία της (αριθ. και ημερομηνία πρωτοκόλλου,
ΑΔΑ) και τη συσχετίζει με τις πράξεις που περιλαμβάνονται σε αυτή.
Με την καταχώριση της εν λόγω απόφασης, για κάθε
αίτηση, που έχει υποβληθεί σε πληροφοριακό σύστημα
εκτός του ΟΠΣ ΚΑΠ και εντάσσεται, παράγεται αυτόματα
από το ΟΠΣ ΚΑΠ σχετικό Τεχνικό Δελτίο πράξης.
Β. Ανάκληση Ένταξης Πράξης
Μια ενταγμένη στη Παρέμβαση πράξη, δύναται ανακληθεί ανά πάσα στιγμή. Η διαπίστωση της ανάγκης
ανάκλησης της ένταξης πράξης μπορεί να προκύψει:
1) Κατόπιν αιτήματος του δικαιούχου.
2) Για λόγους ανωτέρας βίας-εξαιρετικών περιστάσεων
του άρθρου 19, όπου το αίτημα υποβάλλεται από τον
δικαιούχο ή από νόμιμο εκπρόσωπο ή κληρονόμο του,
κατά περίπτωση.
3) Κατά τη διαδικασία παρακολούθησης και ελέγχου
της πορείας υλοποίησης της πράξης, στην περίπτωση
που διαπιστώνονται σοβαρές αποκλίσεις/εμπλοκές σε
σχέση με την προγραμματισθείσα πρόοδο ή τους όρους
ένταξής της. Ενδεικτικά η διαδικασία δύναται να ενεργοποιείται εφόσον επιβάλλεται κατόπιν ελέγχων εθνικών ή
ευρωπαϊκών ελεγκτικών οργάνων ή όταν διαπιστώνεται:
- Σοβαρή εμπλοκή στην ανάληψη νομικών δεσμεύσεων,
- μη αποδεκτή απόκλιση του φυσικού αντικειμένου,
- η μη υπογραφή σύμβασης με ΟΕΠ σύμφωνα με τα
αναφερόμενα στο άρθρο 8 της παρούσας,
- άλλη παράβαση του εθνικού ή κοινοτικού θεσμικού
πλαισίου η οποία διενεργείται από τον δικαιούχο δόλια
και δεν επιδέχεται θεραπεία.
Σε περίπτωση μη συμμόρφωσης του δικαιούχου στα
απαιτούμενα διορθωτικά μέτρα της περ. 3 ανωτέρω ή σε
κάθε άλλη περίπτωση, ο ΕΦ, προβαίνει σε έκδοση σχετικής απόφασης με την οποία ανακαλείται η ένταξη της εν
λόγω πράξης ή με την οποία τροποποιείται η απόφαση
Ένταξης στην οποία περιλαμβανόταν.
Ο τελικός διατάκτης της απόφασης είναι ο ίδιος που
εξέδωσε τη σχετική απόφαση με την οποία εντάχθηκε
η πράξη στο ΟΠΣ ΚΑΠ.
Η απόφαση αναρτάται στο πρόγραμμα «ΔΙΑΥΓΕΙΑ»,
στην ιστοσελίδα του ΥπΑΑΤ www.minagric.gr, της ΕΥΔ
ΣΣ ΚΑΠ www.agrotikianaptixi.gr και του ΟΠΕΚΕΠΕ
www.opekepe.gr και κοινοποιείται ατομικά μέσω ηλεκτρονικού ταχυδρομείου στο δικαιούχο.
Ο ΕΦ καταχωρίζει στο ΟΠΣ ΚΑΠ τα στοιχεία της απόφασης ανάκλησης ένταξης πράξεων. Σχετικά με τις αιτή-
σεις ανάκλησης, όπως και ο διοικητικός έλεγχος αυτών
καταχωρίζονται στο ΠΣ και μεταφέρονται στο ΟΠΣ ΚΑΠ.
Η απόφαση Ανάκλησης καταχωρίζεται στο ΟΠΣ ΚΑΠ από
τον ΕΦ και ενημερώνεται το ΠΣ. Επιπλέον, στο ΟΠΣ ΚΑΠ
ενημερώνονται από τον ΕΦ όλα τα δεδομένα που σχετίζονται με την ανάκτηση τυχόν καταβληθείσας ενίσχυσης.
Στην περίπτωση που για την συγκεκριμένη πράξη, η
οποία ανακαλείται, έχει καταβληθεί πληρωμή, τότε προηγείται η διαδικασία ανάκτησης του ποσού σύμφωνα με
τις ισχύουσες διατάξεις, εκτός περιπτώσεων ανωτέρας
βίας, σύμφωνα με το άρθρο 3 του Καν. 2021/2116.
Γ. Τροποποίηση πράξης - Τροποποίηση απόφασης
ένταξης πράξεων
1. Προκειμένου να υπάρξει ένα πλαίσιο ευελιξίας στην
υλοποίηση των ενταγμένων πράξεων, διασφαλίζοντας
παράλληλα την έγκαιρη ολοκλήρωση τους σε πλήρη
συμφωνία με τους όρους και προϋποθέσεις της σχετικής
απόφασης ένταξης, οι ενταγμένες πράξεις δύνανται να
τροποποιούνται εφόσον έχει ολοκληρωθεί το πρώτο
έτος εφαρμογής.
2. Η διαπίστωση της ανάγκης τροποποίησης της πράξης μπορεί να προκύψει:
- με την υποβολή αιτήματος τροποποίησης στοιχείων
της πράξης από το δικαιούχο, αποκλειστικά μέσω του
ΠΣ. Στο αίτημα θα πρέπει να αναφέρονται τα σημεία
τροποποίησης και να τεκμηριώνονται επαρκώς οι λόγοι τροποποίησης στοιχείων του Τεχνικού Δελτίου της
πράξης. Στο αίτημα επισυνάπτονται ηλεκτρονικά στο ΠΣ
όλα τα παραστατικά που το τεκμηριώνουν και υποβάλλεται εντός προθεσμίας που ορίζεται σε σχετική εγκύκλιο
του ΕΦ. Ο δικαιούχος υποχρεούται να προσκομίζει τα
πρωτότυπα παραστατικά, σε οποιονδήποτε έλεγχο του
ζητηθεί. Αντίστοιχο αίτημα υποβάλλεται και για τις περιπτώσεις ανωτέρας βίας, σύμφωνα με το άρθρο 3 του
Καν. 2021/2116.
- Κατά τη διαδικασία παρακολούθησης της πορείας
υλοποίησης της πράξης, στην περίπτωση που διαπιστώνονται αλλαγές στα στοιχεία της πράξης όπως αυτά απο-
τυπώνονται στην απόφαση ένταξης, ή αποκλίσεις κατά
την υλοποίηση της πράξης (λόγω διαχειριστικών προβλημάτων, εμπλοκών στην εκτέλεση της πράξης, κ.ά.).
- Κατά τη διαδικασία ελέγχου της πράξης, στην περίπτωση που διαπιστώνονται αλλαγές στα στοιχεία της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
πράξης σε σχέση με αυτά που αποτυπώνονται στην
απόφαση ένταξης.
3. Οι τροποποιήσεις μπορεί να αφορούν:
- Τροποποίηση του φυσικού και οικονομικού αντικειμένου της πράξης
- αλλαγή στοιχείων του δικαιούχου (της νομικής μορφής, της επωνυμίας της επιχείρησης κ.λπ.)
- μεταβιβάσεις εκμεταλλεύσεων
- διόρθωση προφανών σφαλμάτων
Τα αιτήματα τροποποίησης πραγματοποιούνται ηλεκτρονικά μέσω του ΠΣ της δράσης και λαμβάνουν μονα-
δικό αριθμό και ημερομηνία οριστικοποίησης.
4. Με την οριστικοποίηση της υποβολής αιτήματος
τροποποίησης από το δικαιούχο ή τη διαπίστωση της
ανάγκης αλλαγής στοιχείων της πράξης, ο ΕΦ, μέσω του
ΠΣ, εξετάζει ιδίως τη σκοπιμότητα της τροποποίησης
και την επίπτωση των διαφοροποιήσεων στα κριτήρια
επιλεξιμότητας και ενημερώνει το δικαιούχο για το αποτέλεσμα του αιτήματός του. Αίτημα τροποποίησης λόγω
ανωτέρας βίας ή εξαιρετικών περιστάσεων εξετάζεται
από τον ΟΠΕΚΕΠΕ.
5. Αν κριθεί αναγκαία σύμφωνα με την παρ. 4 η τροποποίηση της πράξης, ο ΕΦ προβαίνει σε τροποποίηση
του τεχνικού δελτίου πράξης.
6. Τουλάχιστον μία φορά κατ’ έτος και εφόσον έχουν
τροποποιηθεί στα Τεχνικά Δελτία Πράξεων βασικά στοιχεία της απόφασης Ένταξης Πράξεων, όπως στοιχεία των
δικαιούχων, ή αν έχει μεταβληθεί ο προϋπολογισμός της
και ειδικότερα αν υπάρχει μείωση του συνολικού προϋπολογισμού της πράξης, ή των πράξεων που περιλαμ-
βάνονται στην ίδια απόφαση ένταξης, σε ποσοστό άνω
του 20%, ο ΕΦ προβαίνει σε τροποποίηση της απόφασης
ένταξης πράξεων.
7. Τα αιτήματα τροποποίησης και τα αποτελέσματα
αξιολόγησης αυτών, μεταφέρονται από το ΠΣ στο ΟΠΣ
ΚΑΠ. Τα αποτελέσματα της αξιολόγησης των αιτημάτων
τροποποίησης, καταχωρίζονται στο ΟΠΣ ΚΑΠ από τον ΕΦ.
8. Όταν μεταβιβάζεται μια εκμετάλλευση ή τμήμα
αυτής:
α) ο αποδέκτης αναλαμβάνει όλα τα δικαιώματα και
τις υποχρεώσεις του μεταβιβάζοντος που απορρέουν
από την έννομη σχέση, μεταξύ του μεταβιβάζοντος και
της αρμόδιας αρχής, την οποία δημιουργεί η απόφαση
ένταξης,
β) αν ο αποδέκτης της μεταβίβασης δεν είναι δικαιούχος, της εν λόγω δράσης, τότε ελέγχεται εάν στο πρό-
σωπό του συντρέχουν τα κριτήρια επιλεξιμότητας της
δράσης της Παρέμβασης Π3-70-1.6.,
γ) εφόσον ο αποκτών της μεταβίβασης είναι ήδη δικαιούχος της ίδιας δράσης της παρέμβασης Π3-70-1.6, οι
εκμεταλλεύσεις ενοποιούνται και οι δεσμεύσεις τηρούνται από κοινού στην ενοποιημένη πλέον εκμετάλλευση
του αποδέκτη,
δ) αν ο αποκτών της μεταβίβασης είναι ήδη δικαιούχος
δράσης του Μέτρου 11 της προηγούμενης Προγραμματικής Περιόδου 2014-2022, ή/και της Παρέμβασης
Π1-31.9 - «Διατήρηση μεθόδων βιολογικής γεωργίας
και κτηνοτροφίας», οι δεσμεύσεις για κάθε τμήμα της
ενταγμένης εκμετάλλευσης τηρούνται χωριστά.
9. Λεπτομέρειες για την ανάκληση και τροποποίηση
πράξεων, δύνανται να καθορίζονται σε σχετική εγκύκλιο
του ΕΦ.
Άρθρο 14
Αίτηση πληρωμής
Α. Αίτηση πληρωμής
Για τη λήψη της κατ’ έτος ενίσχυσης της Παρέμβασης,
οι δικαιούχοι υποβάλλουν ΕΑΕ όπως προβλέπεται σε
σχετική εγκύκλιο του ΟΠΕΚΕΠΕ, η οποία αποτελεί και αίτηση πληρωμής στο πλαίσιο της Παρέμβασης Π3-70-1.6.
Η ΕΑΕ υποβάλλεται από τον ίδιο τον δικαιούχο ή από
εξουσιοδοτημένο εκπρόσωπό του:
α) είτε απευθείας στον ΟΠΕΚΕΠΕ, μέσω κατάλληλου
πληροφοριακού συστήματος,
β) είτε μέσω ενός πιστοποιημένου φορέα υποδοχής
αίτησης.
Οι αιτήσεις πληρωμής μεταφέρονται στο ΟΠΣ ΚΑΠ, με
ευθύνη του ΟΠΕΚΕΠΕ.
Β. Τροποποιήσεις ή αποσύρσεις αιτήσεων ενίσχυσης
Ο δικαιούχος μπορεί να τροποποιήσει ή να αποσύρει
εν όλω ή εν μέρει αιτήσεις ενίσχυσης ανά πάσα στιγμή
πριν από την προθεσμία που θα ορίσει το κράτος μέλος,
η οποία δεν υπερβαίνει τις 15 ημερολογιακές ημέρες
πριν από την ημερομηνία καταβολής της πρώτης δόσης ή των προκαταβολών σύμφωνα με το άρθρο 44
του Κανονισμού (ΕΕ) 2021/2116. Ωστόσο, οι τροποποιήσεις ή οι αποσύρσεις επιτρέπονται μόνο πριν από την
ημερομηνία που ορίζει το κράτος μέλος σύμφωνα με
το άρθρο 34 παρ. 2 δεύτερη περίοδος του Κανονισμού
(ΕΕ) 2021/2115 και σε περίπτωση που δεν έχει παρέλθει
η προθεσμία που αναφέρεται στην πρώτη περίοδο του
παρόντος στοιχείου.
Επιπλέον, δεν επιτρέπονται τροποποιήσεις ή αποσύρσεις εφόσον ο δικαιούχος έχει ενημερωθεί για την
πρόθεση του κράτους μέλους να διενεργήσει επιτόπιο
έλεγχο ή έχει λάβει γνώση περίπτωσης μη συμμόρφωσης ως αποτέλεσμα απροειδοποίητου επιτόπιου ελέγ-
χου. Ωστόσο, επιτρέπονται τροποποιήσεις ή αποσύρσεις
όσον αφορά το τμήμα της αίτησης που δεν επηρεάζεται
από τη μη συμμόρφωση η οποία διαπιστώθηκε με τον
επιτόπιο έλεγχο.
Άρθρο 15
Διοικητικοί έλεγχοι αιτήσεων πληρωμής
1. Αρμόδιος Φορέας για τη διενέργεια των ελέγχων
πληρωμών είναι ο ΟΠΕΚΕΠΕ.
2. Για τις ανάγκες του διοικητικού ελέγχου, οι ΟΕ και Π
καταχωρίζουν ηλεκτρονικά, μέσω του ΠΣ, για κάθε δικαιούχο της Παρέμβασης με τον οποίο έχουν σύμβαση,
τυχόν ευρήματα ως προς τη συμμόρφωσή του με την
ενωσιακή και εθνική νομοθεσία για τη βιολογική παραγωγή, για κάθε ενταγμένο στην Παρέμβαση μελισσο-
σμήνους, εντός χρονικού διαστήματος που ορίζεται από
τον Ο.Π.Ε.Κ.Ε.Π.Ε.
3. Ο διοικητικός έλεγχος διενεργείται στο σύνολο των
αιτήσεων πληρωμής, διεξάγεται μηχανογραφικά και περιλαμβάνει διοικητικούς/διασταυρωτικούς ελέγχους με
άλλες βάσεις δεδομένων (όπως ΑΑΔΕ, Μελισσοκομικό
Μητρώο κ.λπ.) με στόχο ότι:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
α) Πληρούνται οι ελάχιστες απαιτήσεις διαχείρισης και
τα κριτήρια επιλεξιμότητας και τηρούνται οι δεσμεύσεις
και άλλες υποχρεώσεις για την Παρέμβαση Π3-70-1.6,
β) η αίτηση ενίσχυσης ή η αίτηση πληρωμής είναι πλήρης και υποβάλλεται εντός της σχετικής καθορισμένης
προθεσμίας και, κατά περίπτωση, ότι τα δικαιολογητικά
έγγραφα έχουν υποβληθεί και αποδεικνύουν την επιλεξιμότητα,
γ) υπάρχει συμμόρφωση με τις μακροχρόνιες δεσμεύσεις, κατά περίπτωση.
Άρθρο 16
Επιτόπιοι έλεγχοι πληρωμής
1. Φορέας διεξαγωγής των επιτόπιων ελέγχων είναι
ο ΟΠΕΚΕΠΕ.
2. Σκοπός των ελέγχων είναι η μέτρηση των εκτάσεων/
αριθμού ζώων και η επαλήθευση όσων εκ των ελάχιστων
απαιτήσεων διατήρησης, των κριτηρίων επιλεξιμότητας,
των δεσμεύσεων και άλλων υποχρεώσεων που συνδέονται με την έκταση και το ζωικό κεφάλαιο που έχει δηλω-
θεί από τον δικαιούχο στο πλαίσιο της εν λόγω Παρέμβασης δεν ελέγχονται με μηχανογραφικό/διασταυρωτικό
έλεγχο και δύναται να ελεγχθούν επιτοπίως.
3. Η επιλεξιμότητα των μελισσοσμηνών επαληθεύεται
με κάθε πρόσφορο μέσο. Για τον σκοπό αυτό, ζητούνται,
εάν χρειάζεται, συμπληρωματικά αποδεικτικά στοιχεία.
4. Οι επιτόπιοι έλεγχοι καλύπτουν ποσοστό τουλάχιστον 3% του συνόλου των δικαιούχων της παρέμβασης
που δεν έχουν απορριφθεί. Δικαιούχοι που έχουν κριθεί
μη επιλέξιμοι από τον διοικητικό έλεγχο δεν λαμβάνονται υπόψη για τον υπολογισμό του δείγματος. Ωστόσο,
εφόσον από τους ελέγχους αποκαλύπτονται σημαντικές
παρατυπίες και περιπτώσεις μη συμμόρφωσης, το δείγμα ελέγχου αυξάνεται κατάλληλα.
5. Οι επιτόπιοι έλεγχοι δύναται να πραγματοποιούνται
ταυτόχρονα με τους επιτόπιους ελέγχους της αιρεσιμότητας.
6. Ο ΟΠΕΚΕΠΕ τηρεί αρχείο με τη μεθοδολογία επιλογής δείγματος, τους λόγους επιλογής κάθε δικαιούχου για
επιτόπιο έλεγχο και οι ελεγκτές ενημερώνονται σχετικά
με το κριτήριο επιλογής, πριν τη διενέργειά του. Η διενέργεια των επιτόπιων ελέγχων δύναται να γνωστοποιηθεί
στους υπό έλεγχο δικαιούχους, με την προϋπόθεση ότι
δεν τίθεται σε κίνδυνο ο σκοπός ή η αποτελεσματικότητα
του ελέγχου. Κάθε προαναγγελία περιορίζεται αυστηρά
στο απολύτως αναγκαίο χρονικό διάστημα και δεν υπερβαίνει τις 14 ημέρες. Ωστόσο, για επιτόπιους ελέγχους η
προαναγγελία δεν υπερβαίνει τις 48 ώρες, εξαιρουμένων
δεόντως δικαιολογημένων περιπτώσεων.
7. Οι επιτόπιοι έλεγχοι διενεργούνται από ελεγκτές διαφορετικούς αυτών που διενεργούν τους διοικητικούς
ελέγχους.
8. Σε περίπτωση που ορισμένα κριτήρια επιλεξιμότητας, ή ορισμένες δεσμεύσεις μπορούν να ελεγχθούν
μόνο κατά τη διάρκεια συγκεκριμένου χρονικού διαστήματος, για τους επιτόπιους ελέγχους ενδέχεται να
απαιτούνται πρόσθετες επισκέψεις. Όμως ο αριθμός
και η διάρκεια των επισκέψεων αυτών σε ένα δικαιούχο
περιορίζεται στο ελάχιστο αναγκαίο.
9. Για κάθε επιτόπιο έλεγχο που διενεργείται συντάσσεται έκθεση ελέγχου, κατά τις απαιτήσεις της υπ’ αρ.
1040/28.02.2023 υπουργικής απόφασης «Σύσταση Διαχείρισης και Ελέγχου ”ΣΔΕ” Άμεσων Ενισχύσεων ΣΣ
ΚΑΠ» (Β’ 2179), όπως ισχύει, η οποία καθιστά δυνατή
την επισκόπηση των λεπτομερειών των ελέγχων που
διενεργούνται και την εξαγωγή συμπερασμάτων όσον
αφορά στη συμμόρφωση με τις ελάχιστες απαιτήσεις
διαχείρισης, τα κριτήρια επιλεξιμότητας, τις δεσμεύσεις
και άλλες υποχρεώσεις.
10. Σε περίπτωση που κατά τον επιτόπιο έλεγχο διαπιστωθεί μη συμμόρφωση ή ύπαρξη παρατυπιών, ο
δικαιούχος λαμβάνει αντίγραφο της έκθεσης ελέγχου
ή απόσπασμα του μέρους της έκθεσης ελέγχου που
τον αφορά με κάθε πρόσφορο μέσο. Σε περίπτωση
διαφωνίας με τα αποτελέσματα του ελέγχου, ο ελεγχόμενος διατηρεί το δικαίωμα υποβολής ένστασης
εντός δέκα (10) εργάσιμων ημερών από την ημερομηνία απόδειξης παραλαβής των αποτελεσμάτων
ελέγχου, στην υπηρεσία του ΟΠΕΚΕΠΕ που διενήργησε τον έλεγχο. Σε κάθε Περιφερειακή Υπηρεσία του
ΟΠΕΚΕΠΕ, συγκροτούνται με απόφαση του Προέδρου
του ΟΠΕΚΕΠΕ, μία ή περισσότερες τριμελείς επιτροπές
υπαλλήλων, ειδικοτήτων συναφών με την παρέμβαση,
με τους αντίστοιχους αναπληρωματικούς. Οι εν λόγω
επιτροπές εκδικάζουν τις υποβαλλόμενες ενστάσεις,
βασιζόμενες σε όσα καταγράφονται στα υποδείγματα
των εκθέσεων ελέγχου και στα στοιχεία και τα αποδεικτικά (μητρώα, βεβαιώσεις κ.λπ.) που προσκομίζει
ο ενιστάμενος μελισσοκόμος, καθώς και στις περαιτέρω διευκρινίσεις που δύνανται να ζητήσουν από
τους ελεγκτές που διενήργησαν τον έλεγχο. Επιτόπια
επίσκεψη της επιτροπής ενστάσεων στην ελεγχθείσα εκμετάλλευση, δεν δύναται να πραγματοποιηθεί.
Στην εκάστοτε τριμελή σύνθεση των επιτροπών εκδίκασης ενστάσεων, δεν συμμετέχουν οι υπάλληλοι
που διενήργησαν τον έλεγχο και τυγχάνουν τακτικά
ή αναπληρωματικά μέλη των εν λόγω επιτροπών. Οι
ενστάσεις εκδικάζονται εντός ενός μήνα από την υποβολή τους. Ο γεωργός ενημερώνεται εγγράφως για το
αποτέλεσμα εκδίκασης της ένστασής του, είτε μέσω
ταχυδρομείου, είτε μέσω ηλεκτρονικού ταχυδρομείου
ή/και μέσω της «Καρτέλας Αγρότη». Δεύτερη ένσταση,
για τον συγκεκριμένο έλεγχο, δεν εξετάζεται.
11. Σε κάθε περίπτωση, αν κατά τον επιτόπιο έλεγχο προκύψουν ευρήματα, τα οποία αφορούν στη μη
τήρηση της ενωσιακής και εθνικής νομοθεσίας για τη
βιολογική παραγωγή, ο ΟΠΕΚΕΠΕ ενημερώνει μέσω του
πληροφοριακού συστήματος τον ΕΦ και τον ΟΕΠ.
Άρθρο 17
Μειώσεις - Κυρώσεις
Για την επιβολή μειώσεων και κυρώσεων διενεργούνται μηχανογραφικοί διασταυρωτικοί, διοικητικοί και
επιτόπιοι έλεγχοι, με σκοπό την επαλήθευση της τήρησης των ελάχιστων απαιτήσεων διαχείρισης, των όρων
επιλεξιμότητας, των δεσμεύσεων, και άλλων υποχρεώσεων των δικαιούχων.
Α. Εξαιρέσεις από τις διοικητικές κυρώσεις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
1. Δεν επιβάλλονται διοικητικές κυρώσεις:
α) όταν η μη συμμόρφωση οφείλεται σε ανωτέρα βία
ή φυσικά περιστατικά,
β) όταν η μη συμμόρφωση οφείλεται σε προφανή
σφάλματα (απόδειξη από δημόσια έγγραφα),
γ) όταν η μη συμμόρφωση οφείλεται σε σφάλμα της
αρμόδιας αρχής ή άλλης αρχής και εφόσον το σφάλμα
δεν μπορούσε να εντοπιστεί εύλογα από το πρόσωπο
το οποίο αφορά η διοικητική κύρωση,
δ) όταν το συγκεκριμένο πρόσωπο μπορεί να πείσει
την αρμόδια αρχή ότι δεν ευθύνεται για τη μη συμμόρφωση προς τα κριτήρια επιλεξιμότητας, ή εάν η αρμόδια
αρχή πεισθεί άλλως ότι δεν ευθύνεται το συγκεκριμένο
πρόσωπο.
2. Δεν επιβάλλονται διοικητικές κυρώσεις για εκείνα τα
στοιχεία της αίτησης πληρωμής ως προς τα οποία ο δικαιούχος ενημερώνει εγγράφως την αρμόδια αρχή ότι η
αίτηση πληρωμής είναι ανακριβής ή κατέστη ανακριβής
μετά την υποβολή της, υπό τον όρο ότι η αρμόδια αρχή
δεν έχει γνωστοποιήσει στον δικαιούχο την πρόθεσή
της να διενεργήσει επιτόπιο έλεγχο και δεν τον έχει ήδη
ενημερώσει σχετικά με τις περιπτώσεις μη συμμόρφωσης όσον αφορά την αίτηση πληρωμής.
3. Η αναφερόμενη στο στοιχείο 2 ενημέρωση από τον
δικαιούχο, έχει ως αποτέλεσμα την προσαρμογή της αίτησης πληρωμής στην πραγματική κατάσταση.
Β. Εκπρόθεσμη υποβολή της αίτησης πληρωμής
Εκτός περιπτώσεων ανωτέρας βίας, όπως αναφέρονται στο άρθρο 19, ισχύουν τα εξής:
Αίτηση πληρωμής που υποβάλλεται μετά την καταληκτική ημερομηνία θεωρείται απαράδεκτη και δεν
καταβάλλεται καμία ενίσχυση στον δικαιούχο για το
συγκεκριμένο έτος.
Γ. Μη τήρηση των υποχρεώσεων της αιρεσιμότητας
Σε περίπτωση μη τήρησης των υποχρεώσεων της
αιρεσιμότητας, επιβάλλονται οι διοικητικές κυρώσεις
που προβλέπονται στην υπ’ αρ. 1313/178946/9-06-2023
(Β’ 3777) υπουργική απόφαση, όπως ισχύει.
Δ. Μειώσεις - κυρώσεις της ενίσχυσης της δράσης βάσει του αριθμού των μελισσοσμηνών
1) Εάν ο προσδιορισθείς αριθμός μελισσοσμηνών είναι
μεγαλύτερος από τον δηλωθέντα με την αίτηση πληρωμής, για τον υπολογισμό της ενίσχυσης λαμβάνεται
υπόψη ο δηλωθείς αριθμός μελισσοσμηνών.
2) Μειώσεις - Κυρώσεις σε περιπτώσεις δήλωσης αριθμού μελισσοσμηνών μεγαλύτερου από τον πραγματικό.
Οι μειώσεις - κυρώσεις εφαρμόζονται στο σύνολο των
ενταγμένων μελισσοσμηνών.
Στην περίπτωση που ο αριθμός των μελισσοσμηνών,
τον οποίο έχει αιτηθεί για πληρωμή, υπερβαίνει τον
αριθμό που προσδιορίζεται, το ποσοστό της απόκλισης
μεταξύ δηλωθέντος -αιτηθέντος και προσδιορισθέντος
αριθμού υπολογίζεται από τον τύπο: 100 × (αιτηθέντος
μείον προσδιορισθέντος)/προσδιορισθέντος και οι μειώσεις υπολογίζονται ως εξής:
α) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα αριθμό σε ποσοστό
μικρότερο ή ίσο του 10%, η ενίσχυση υπολογίζεται με
βάση τον προσδιορισθέντα αριθμό. Σε περίπτωση που
ο αριθμός των μελισσοσμηνών που προσδιορίζονται
εμπίπτει σε διαφορετική κλάση από αυτή που δηλώνεται,
η ενίσχυση υπολογίζεται σύμφωνα με την κλάση στην
οποία εμπίπτει ο αριθμός μελισσοσμηνών που προσδιορίζεται.
β) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα αριθμό σε ποσοστό
μικρότερο ή ίσο του 10% για δεύτερη συνεχή χρονιά,
η ενίσχυση υπολογίζεται βάσει του προσδιορισθέντος
αριθμού με μείωση κατά 1,5 φορά μεγαλύτερη από τη διαφορά του αριθμού μελισσοσμηνών που διαπιστώθηκε.
Σε περίπτωση που ο αριθμός των μελισσοσμηνών που
προσδιορίζονται εμπίπτει σε διαφορετική κλάση από
αυτή που δηλώνεται, η ενίσχυση υπολογίζεται σύμφωνα
με την κλάση στην οποία εμπίπτει ο αριθμός μελισσοσμηνών που προσδιορίζεται.
γ) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα αριθμό σε ποσοστό
μεγαλύτερο του 10% και μικρότερο ή ίσο του 30%, η
ενίσχυση υπολογίζεται βάσει του προσδιορισθέντος
αριθμού με μείωση κατά 1,5 φορά μεγαλύτερη από τη
διαφορά που διαπιστώθηκε. Σε περίπτωση που ο αριθμός των μελισσοσμηνών που προσδιορίζονται εμπίπτει
σε διαφορετική κλάση από αυτή που δηλώνεται, η ενίσχυση υπολογίζεται σύμφωνα με την κλάση στην οποία
εμπίπτει ο αριθμός μελισσοσμηνών που προσδιορίζεται.
δ) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα αριθμό σε ποσοστό
μεγαλύτερο του 10% και μικρότερο ή ίσο του 30%, για
δεύτερη συνεχή χρονιά, η ενίσχυση υπολογίζεται βάσει του προσδιορισθέντος αριθμού, μειωμένη κατά το
διπλάσιο της διαπιστωθείσας διαφοράς. Σε περίπτωση
που ο αριθμός των μελισσοσμηνών που προσδιορίζονται
εμπίπτει σε διαφορετική κλάση από αυτή που δηλώνεται,
η ενίσχυση υπολογίζεται σύμφωνα με την κλάση στην
οποία εμπίπτει ο αριθμός μελισσοσμηνών που προσδιορίζεται.
ε) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα σε ποσοστό μεγαλύτερο του 30% και μικρότερο ή ίσο του 50%, η ενίσχυση
υπολογίζεται βάσει του προσδιορισθέντος αριθμού, μειωμένη κατά το διπλάσιο της διαπιστωθείσας διαφοράς
Σε περίπτωση που ο αριθμός των μελισσοσμηνών που
προσδιορίζονται εμπίπτει σε διαφορετική κλάση από
αυτή που δηλώνεται, η ενίσχυση υπολογίζεται σύμφωνα
με την κλάση στην οποία εμπίπτει ο αριθμός μελισσοσμηνών που προσδιορίζεται.
στ) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα σε ποσοστό μεγαλύτερο του 30% και μικρότερο ή ίσο του 50% για δεύτερη
συνεχή χρονιά, δεν χορηγείται καμία ενίσχυση για την
σχετική δράση.
ζ) Εάν ο αριθμός των μελισσοσμηνών που δηλώνεται
υπερβαίνει τον προσδιορισθέντα σε ποσοστό που υπερβαίνει το 50% δεν χορηγείται καμία ενίσχυση βάσει του
αριθμού των μελισσοσμηνών για την σχετική δράση.
Ε. Μειώσεις - Κυρώσεις σε περίπτωση μη συμμόρφωσης με τις ελάχιστες απαιτήσεις διαχείρισης, τα κριτήρια
επιλεξιμότητας, τις δεσμεύσεις ή άλλες υποχρεώσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
1) Η στήριξη που ζητείται, απορρίπτεται και ανακτάται εξ ολοκλήρου, όταν τα κριτήρια επιλεξιμότητας δεν
πληρούνται και ο δικαιούχος επιστρέφει τις μέχρι τότε
καταβληθείσες ενισχύσεις.
2) Η στήριξη που ζητείται δεν καταβάλλεται ή πρέπει
να ανακτάται εν όλω ή εν μέρει, εφόσον δεν πληρούνται
οι ακόλουθες δεσμεύσεις:
α) Σε περίπτωση που ο δικαιούχος διακόψει τη σύμβασή του με έναν ΟΕΠ, εκτός από τις περιπτώσεις μετα-
γραφής, θεωρείται μονομερής διακοπή και αποβάλλεται
από τη δράση/-εις.
β) Στην περίπτωση αποβολής του δικαιούχου από
το σύστημα ελέγχου της βιολογικής γεωργίας λόγω μη
τήρησης των απαιτήσεων της εθνικής και ενωσιακής
νομοθεσίας για τη βιολογική γεωργία, στον δικαιούχο
δεν καταβάλλεται ενίσχυση για το εξεταζόμενο έτος ή
εφόσον έχει ήδη καταβληθεί, αυτή ανακτάται σύμφωνα
με τη διαδικασία των αχρεωστήτως καταβληθέντων ποσών. Επιπλέον, η ένταξη της σχετικής πράξης στη δράση
της παρούσας ανακαλείται.
γ) Σε περίπτωση που για ένα δικαιούχο διαπιστώνεται
μη τήρηση των απαιτήσεων της εθνικής και ενωσιακής
νομοθεσίας για τη βιολογική γεωργία, λόγω μη συμμόρφωσης, δεν δικαιούται ενίσχυση για το εξεταζόμενο έτος
εφαρμογής της δράσης ή εφόσον έχει ήδη καταβληθεί,
αυτή ανακτάται σύμφωνα με τη διαδικασία των αχρεωστήτως καταβληθέντων ποσών της παρούσας. Σε πε-
ρίπτωση επανάληψης της μη συμμόρφωσης εντός της
περιόδου δέσμευσης, στον δικαιούχο δεν καταβάλλεται
ενίσχυση για το εξεταζόμενο έτος ή εφόσον έχει ήδη
καταβληθεί, αυτή ανακτάται σύμφωνα με τη διαδικασία
των αχρεωστήτως καταβληθέντων ποσών της παρούσας. Επιπλέον, η ένταξη της σχετικής πράξης στη δράση
της παρούσας ανακαλείται.
δ) Σε περίπτωση που οι δικαιούχοι δεν συνάψουν σύμβαση με ΟΕ και Π σύμφωνα με την περ. 10 της παρ. Β του
άρθρου 8, απεντάσσονται από τη δράση.
ε) Εφόσον δεν τηρείται ή δεν είναι πλήρης ο προβλεπόμενος φάκελος από τον δικαιούχο, η ενίσχυση μειώνεται
κατά 2% για κάθε έτος διαπίστωσης της παράβασης.
στ) Σε περίπτωση μη τήρησης των ελάχιστων απαιτήσεων διαχείρισης, ο δικαιούχος δεν δικαιούται ενίσχυση
για το εξεταζόμενο έτος. Σε περίπτωση επανάληψης της
μη τήρησης εντός της περιόδου δέσμευσης, στον δικαιούχο δεν καταβάλλεται ενίσχυση για το εξεταζόμενο
έτος ή εφόσον έχει ήδη καταβληθεί, αυτή ανακτάται
σύμφωνα με τη διαδικασία των αχρεωστήτως καταβληθέντων ποσών της παρούσας. Επιπλέον, η ένταξη της
σχετικής πράξης στη δράση της παρούσας ανακαλείται.
3) Μη υποβολή ΕΑΕ - αίτησης πληρωμής.
Ο δικαιούχος υποχρεούται να υποβάλλει κάθε χρόνο ΕΑΕ - αίτηση πληρωμής, με αναφορά στις δράσεις
της Παρέμβασης που εφαρμόζει ανά αγροτεμάχιο.
Μη τήρηση της ανωτέρω υποχρέωσης, επιφέρει αποκλεισμό από την ενίσχυση για το συγκεκριμένο έτος
εφαρμογής. Επανάληψη της παράβασης συνεπάγεται
μονομερής διακοπή των υποχρεώσεων που απορρέουν από την απόφαση έγκρισης και επιβολή των σχε-
τικών κυρώσεων.
4) Μη συνεργασία κατά τη διάρκεια των ελέγχων.
Σε περίπτωση μη προσέλευσης στον επιτόπιο έλεγχο μετά από ειδοποίηση, άρνησης ελέγχου, μη διευκό-
λυνσης ή παρεμπόδισης με οποιοδήποτε τρόπο ή μη
συνεργασίας με εθνικά και ενωσιακά εξουσιοδοτημένα
ελεγκτικά όργανα, απειλής ή χρήσης βίας κατά των ελεγκτών, παρεμπόδισης ή μη διευκόλυνσης της μετάβασης
και επιθεώρησης στο σύνολο των μελισσοσμηνών και
των βοηθητικών χώρων της εκμετάλλευσης, ο παραγωγός αποκλείεται από το σύνολο των ενισχύσεων που θα
ελάμβανε για το έτος κατά το οποίο διεξάγεται ο έλεγχος
ή εφόσον έχει καταβληθεί, αυτή ανακτάται σύμφωνα με
τη διαδικασία των αχρεωστήτως καταβληθέντων ποσών
της παρούσας. Σε περίπτωση επανάληψης, η ένταξη της
σχετικής πράξης στη δράση της παρούσας ανακαλείται.
5) Διακοπή των δεσμεύσεων που απορρέουν από την
απόφαση ένταξης πράξεων.
Σε περίπτωση που ο δικαιούχος διακόψει μονομερώς
την εφαρμογή της δράσης πριν την ολοκλήρωση των
δεσμεύσεών του, χωρίς να συντρέχουν λόγοι ανωτέρας
βίας ή εξαιρετικές περιστάσεις, αποβάλλεται από τη
δράση και δεν χορηγείται καμία ενίσχυση ή εφόσον έχει
χορηγηθεί ενίσχυση, αυτή επιστρέφεται σύμφωνα με τη
διαδικασία των αχρεωστήτως καταβληθέντων ποσών
της παρούσας.
6) Μη τήρηση της δέσμευσης της διατήρησης τουλάχιστον του αριθμού κυψελών/παραφυάδων με τα οποία
εντάχθηκαν.
Εάν για ένα δεδομένο έτος ο δικαιούχος δεν αιτηθεί
για πληρωμή για το σύνολο των ενταγμένων μελισσοσμηνών και η διαφορά μεταξύ του συνολικού αριθμού
μελισσοσμηνών, που δηλώνεται στην αίτηση πληρωμής
αφενός, και αφετέρου του ενταγμένου αριθμού μελισσοσμηνών, υπερβαίνει το 5%, το συνολικό ποσό της πλη-
ρωμής ανάλογα με τη σοβαρότητα της παράλειψης, και
την έκτασή της μειώνεται ως εξής:
α) 5%, εάν η διαφορά δεν υπερβαίνει το 20% λόγω
μικρής σοβαρότητας και μικρής έκτασης της μη συμμόρφωσης.
β) 10% εάν η διαφορά υπερβαίνει το 20% αλλά δεν
υπερβαίνει το 50%, λόγω μεσαίας σοβαρότητας και μεσαίας έκτασης της μη συμμόρφωσης.
γ) 25%, εάν η διαφορά υπερβαίνει το 50%, λόγω μεγάλης σοβαρότητας και μεγάλης έκτασης της μη συμ-
μόρφωσης.
Τα ανωτέρω ισχύουν εφόσον δεν αλλάζει η κλάση
ύψους ενίσχυσης.
Σε περίπτωση που ο αιτούμενος αριθμός μελισσοσμηνών εμπίπτει σε διαφορετική κλάση ενίσχυσης από την
ενταχθείσα ο δικαιούχος λαμβάνει το ύψος ενίσχυσης
της κλάσης αυτής.
7) Στις περιπτώσεις που διαπιστώνεται ότι ο δικαιούχος
δηλώνει ψευδή στοιχεία προκειμένου να λάβει ενίσχυση
ή δεν δηλώνει τα απαραίτητα στοιχεία λόγω αμελείας,
για ένα δεδομένο έτος η στήριξη δεν καταβάλλεται ή
ανακτάται εξ ολοκλήρου σύμφωνα με τη διαδικασία των
αχρεωστήτως καταβληθέντων ποσών της παρούσας.
Επιπλέον, ο δικαιούχος αποκλείεται από τη δράση, για
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
το ημερολογιακό έτος της διαπίστωσης καθώς και για
το επόμενο.
Ζ. Σειρά των μειώσεων, απορριπτικών αποφάσεων,
ανακτήσεων και κυρώσεων που επιβάλλονται
Η σειρά επιβολής των μειώσεων, απορριπτικών αποφάσεων, ανακτήσεων και κυρώσεων ορίζεται ως εξής:
1. Οι μειώσεις και οι κυρώσεις που προβλέπονται στην
ενότητα Δ (εκτός της παρ. Δ.2.ζ), επιβάλλονται σε όλες
τις περιπτώσεις μη συμμόρφωσης.
2. Το ποσό που προκύπτει από την εφαρμογή της
παρ. Ζ.1, χρησιμεύει ως βάση για τον υπολογισμό τυχόν
μειώσεων που επιβάλλονται σύμφωνα με την ενότητα Ε
του παρόντος άρθρου.
3. Το ποσό που προκύπτει από την εφαρμογή της
παρ. Ζ.2, χρησιμεύει ως βάση για τον υπολογισμό τυχόν
μειώσεων που επιβάλλονται σε περιπτώσεις εκπρόθεσμης υποβολής, σύμφωνα με την ενότητα Β του παρό-
ντος άρθρου.
4. Το ποσό ενίσχυσης που προκύπτει από την εφαρμογή της παρ. Ζ.3, χρησιμεύει ως βάση για τον υπολογισμό
τυχόν μειώσεων που επιβάλλονται σύμφωνα με την ενότητα Β του παρόντος άρθρου.
5. Το ποσό ενίσχυσης που προκύπτει από την εφαρμογή της παρ. Ζ.4, χρησιμεύει ως βάση για τον υπολογισμό
τυχόν μειώσεων που επιβάλλονται σύμφωνα με την ενότητα Δ του παρόντος άρθρου.
6. Το ποσό ενίσχυσης που προκύπτει από την εφαρμογή της παρ. Ζ.5, χρησιμεύει ως βάση για τον υπολογισμό
τυχόν μειώσεων που επιβάλλονται σύμφωνα με την ενότητα Δ., παράγραφος Δ.2.ζ.
Η. Το ποσό που προκύπτει από τις κυρώσεις του παρόντος άρθρου, συμψηφίζεται με τις πληρωμές τις οποίες
δικαιούται ο εν λόγω δικαιούχος, βάσει αιτήσεων που
θα καταθέσει, κατά τη διάρκεια των τριών ημερολογιακών ετών που έπονται του ημερολογιακού έτους της
διαπίστωσης. Εάν το ποσό των κυρώσεων δεν μπορεί
να  αποτελέσει εξ ολοκλήρου αντικείμενο συμψηφισμού
κατά τη διάρκεια των τριών ημερολογιακών ετών που
έπονται του ημερολογιακού έτους της διαπίστωσης, το
υπόλοιπο διαγράφεται.
Σύμφωνα με την παρ.  10 του άρθρου 42 του
ν. 4914/2022 αχρεωστήτως καταβληθέντα ποσά που
είναι μικρότερα από το ποσό των εκατό ευρώ (100 €),
δεν αναζητούνται.
Άρθρο 18
Διαδικασία καταβολής της ενίσχυσης
1. Ο ΟΠΕΚΕΠΕ πραγματοποιεί την έγκριση (αναγνώριση και εκκαθάριση) της δαπάνης δια των οργανικών
μονάδων επιπέδου Περιφερειακών Διευθύνσεων. Ειδικότερα για την αναγνώριση και εκκαθάριση της δαπάνης οι
ελεγκτές διενεργούν έλεγχο διασταύρωσης των επιμέρους στοιχείων υπολογισμού της πληρωμής, με βάση τα
διαθέσιμα ατομικά στοιχεία των δικαιούχων στο ΠΣ που
υποστηρίζει την εφαρμογή της Παρέμβασης Π3-70-1.6.
2. Μετά την ολοκλήρωση των διοικητικών και επιτόπιων ελέγχων των άρθρων 15 και 16, διενεργείται αξιολό-
γηση του συνόλου των αιτήσεων πληρωμής που οδηγεί
στον ορισμό του τελικού ποσού πληρωμής.
3. Μετά την ολοκλήρωση των διοικητικών ελέγχων
του άρθρου 15 μπορεί να καταβληθεί προκαταβολή
της ενίσχυσης πριν την 1η Δεκεμβρίου αλλά όχι πριν
τη 16η Οκτωβρίου εκάστου έτους σύμφωνα με τον Καν
(ΕΕ) 2116/2021.
4. Η χρηματοδότηση των πράξεων της παρούσας γίνεται από το Πρόγραμμα Δημοσίων Επενδύσεων (ΠΔΕ).
Ο ΟΠΕΚΕΠΕ ή ο ΕΦ εκδίδει απόφαση έγκρισης διάθεσης πίστωσης με το εκτιμώμενο συνολικό ποσό προς
πληρωμή, τη Συλλογική απόφαση (Σ.Α.Ε.), τον ενάριθμο
(Κ.Α.Ε.) και τον τίτλο του έργου στο ΠΔΕ. Η απόφαση
αποστέλλεται στη Διεύθυνση Προϋπολογισμού και Δημοσιοικονομικών Αναφορών του ΥπΑΑΤ για τις δικές της
ενέργειες και καταχωρίζεται στο ΟΠΣ ΚΑΠ.
5. Η Διεύθυνση Προϋπολογισμού και Δημοσιονομικών
Αναφορών, σε συνέχεια της απόφασης έγκρισης διάθεσης πίστωσης, εκδίδει εντολή κατανομής πίστωσης με
την οποία μεταφέρονται οι πιστώσεις στον Ειδικό Λογαριασμό Εγγυήσεων Γεωργικών Προϊόντων (ΕΛΕΓΕΠ). Την
εντολή αυτή διαβιβάζει στην Τράπεζα της Ελλάδος, την
αναρτά στο Πρόγραμμα «ΔΙΑΥΓΕΙΑ» και την καταχωρίζει
στο ΟΠΣ ΚΑΠ.
6. Με ευθύνη του ΟΠΕΚΕΠΕ, ενημερώνεται το ΟΠΣ ΚΑΠ
από το ΠΣ μέσω κατάλληλης διεπαφής για τις αιτήσεις
πληρωμής, τους διοικητικούς ελέγχους και τα στοιχεία
πληρωμών και συντάσσονται πίνακες αποτελεσμάτων
διοικητικών και επιτόπιων ελέγχων, στους οποίους:
α) Για τις πράξεις των οποίων ανακαλείται η ένταξη
αποτυπώνονται ο αιτούμενος αριθμός μελισσοσμηνών,
το ποσό ένταξης και οι λόγοι ανάκλησης.
β) Για τις πράξεις για τις οποίες καταβλήθηκε η ενίσχυση αποτυπώνονται:
αα) ο αιτούμενος αριθμός μελισσοσμηνών,
ββ) ο προσδιορισθέν αριθμός μελισσοσμηνών και ο
πληρωτέος αριθμός μελισσοσμηνών,
γγ) το ποσό ένταξης - πληρωμής προ κυρώσεων,
δδ) το ποσό κυρώσεων,
εε) το τελικό ποσό πληρωμής συμπεριλαμβανομένου
του ποσού των κυρώσεων,
στστ) τυχόν συμψηφισμοί από αχρεωστήτως καταβληθέντα ποσά,
ζζ) ποινές αιρεσιμότητας
Τα στοιχεία των περ. α’ και β’ αναρτώνται στο ΠΣ και
η ανάρτησή τους ανακοινώνεται στην ιστοσελίδα του
ΟΠΕΚΕΠΕ. Η ενημέρωση περιλαμβάνει τη δυνατότητα
υποβολής προσφυγής (ενδικοφανούς προσφυγής) κατά
την έννοια του άρθρου 25 του Κώδικα Διοικητικής Διαδικασίας (ν. 2690/1999, Α’ 45).
γ) Οι προσφυγές υποβάλλονται εντός πέντε (5) εργάσιμων ημερών από την ημερομηνία που αναφέρεται
στην ανακοίνωση στις Περιφερειακές Υπηρεσίες του
ΟΠΕΚΕΠΕ μέσω του ΠΣ. Στην προσφυγή του ο δικαιούχος αναφέρει αναλυτικά τους λόγους και προσκομίζει
οποιοδήποτε επιπλέον στοιχείο προκειμένου να αποδείξει τους ισχυρισμούς του.
δ) Οι προσφυγές των δικαιούχων εξετάζονται μηχανογραφικά, διασταυρώνοντας στοιχεία με τις βάσεις
δεδομένων, όπως Μελισσοκομικό Μητρώο, ΟΣ, ΚΕΠΠΥΟ κ.λπ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
ε) Σε περίπτωση καταγγελίας ή υπόνοιας για απάτη
για την αξιολόγηση της αίτησης, πραγματοποιείται και
συμπληρωματικός επιτόπιος έλεγχος.
στ) Η εξέταση των προσφυγών ολοκληρώνεται εντός
διαστήματος που δεν υπερβαίνει τους έξι (6) μήνες από
την καταληκτική ημερομηνία υποβολής τους.
ζ) Η διαδικασία καταβολής ενίσχυσης δύναται να ολοκληρωθεί πριν την εξέταση των προσφυγών.
η) Μετά το τέλος της εξέτασης των προσφυγών το
σύνολο των στοιχείων καταχωρίζονται στο ΠΣ και μεταφέρονται στο ΟΠΣ ΚΑΠ, με κατάλληλη υπηρεσία δια-
δικτύου που παρέχεται από το τελευταίο.
Άρθρο 19
Ανωτέρα Βία - Εξαιρετικές περιστάσεις
1. Ως «ανωτέρα βία» και «εξαιρετικές περιστάσεις»,
σύμφωνα με το άρθρο 3 του Καν. (ΕΕ) 2116/2021, δύνανται να αναγνωρισθούν, ιδίως, οι ακόλουθες περιπτώσεις:
α) Όταν μια τέτοια σοβαρή φυσική καταστροφή ή σοβαρό καιρικό φαινόμενο, πλήττει βαριά μια σαφώς καθο-
ρισμένη περιοχή, η αρμόδια αρχή δύναται να θεωρήσει
ότι ολόκληρη η εν λόγω περιοχή έχει πληγεί βαριά από
την καταστροφή ή το φαινόμενο.
β) Καταστροφή, λόγω ατυχήματος, κυψελών που χρησιμοποιούνται για την εκτροφή μελισσοσμηνών.
γ) Εκδήλωση ασθενειών που πλήττει ένα μέρος ή το
σύνολο των μελισσοσμηνών του δικαιούχου.
Οι ανωτέρω περιπτώσεις ανωτέρας βίας σχετικά με τα
μελισσοσμήνη εξετάζονται από τις αρμόδιες κατά τόπους ΔΑΟΚ και ενημερώνεται ο ΟΠΕΚΕΠΕ μέσω του ΠΣ.
δ) Θάνατος του δικαιούχου.
ε) Μακροχρόνια ανικανότητα του δικαιούχου προς
εργασία.
Καθώς και οι περιπτώσεις που αναφέρονται στα άρθρα 2 και 3 της υπ’ αρ. 255/58529/22-03-2019 υπουργι-
κής απόφασης και κάθε άλλη σχετική εγκύκλιο, υπουργική απόφαση ή νομοθεσία.
2. Εάν ο δικαιούχος δεν ήταν σε θέση να εκπληρώσει τις δεσμεύσεις της παρέμβασης, ως αποτέλεσμα
ανωτέρας βίας ή εξαιρετικών περιστάσεων, διατηρεί το
δικαίωμα να λάβει ενίσχυση για τα έτη κατά τα οποία
προέκυψε η περίπτωση ανωτέρας βίας ή οι εξαιρετικές
περιστάσεις ως αποτέλεσμα των δεσμεύσεων που αναλήφθηκαν, σύμφωνα με τα προβλεπόμενα στην παρ. 5
του άρθρου 59 του Καν. (ΕΕ) 2116/2021.
3. Οι περιπτώσεις ανωτέρας βίας και οι εξαιρετικές
περιστάσεις (εκτός από τις αυτές που εξετάζονται από
τις αρμόδιες ΔΑΟΚ σχετικά με τα μελισσοσμήνη) υποβάλλονται εγγράφως στον ΟΠΕΚΕΠΕ, μαζί με τα σχετικά
αποδεικτικά στοιχεία εντός δεκαπέντε (15) εργάσιμων
ημερών από την ημέρα που ο δικαιούχος ή ο έλκων εξ
αυτού δικαιώματα είναι σε θέση να το πράξει.
4. Ο ΟΠΕΚΕΠΕ αξιολογεί τις ανωτέρω περιπτώσεις και
γνωμοδοτεί. Τα αποτελέσματα της γνωμοδότησης καταχωρούνται στο ΠΣ και γνωστοποιούνται στην Κεντρική
Υπηρεσία του ΕΦ.
Άρθρο 20
Ανάκτηση αχρεωστήτως
καταβληθέντων ποσών
Τυχόν αχρεωστήτως καταβληθέντα ποσά για μια συγκεκριμένη περίοδο δύναται, σε περίπτωση διαπίστω-
σης ύπαρξης άλλης αναγνωρισμένης και εκκαθαρισμένης απαίτησης του αιτούντα, να συμψηφιστούν με την εν
λόγω αναγνωρισμένη και εκκαθαρισμένη απαίτησή του
και σε περιπτώσεις που τα ποσά δεν επαρκούν, ανακτώνται με τη διαδικασία που περιγράφεται στο εκάστοτε
ισχύον νομοθετικό πλαίσιο.
Άρθρο 21
Τελικές Διατάξεις
Οι διατάξεις της παρούσας απόφασης ισχύουν από
την ημερομηνία δημοσίευσής της στην Εφημερίδα της
Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 28 Μαρτίου 2025
Ο Υπουργός
ΚΩΣΤΑΝΤΙΝΟΣ ΤΣΙΑΡΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1765/10.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201765.pdf | Tokens: 71893]